title: Maniac Miracles

text:
Maniac Miraclesin keikat rajoittuivat kotimaahan, vaikka suunnitelmissa ajoittain oli esiintymisiä myös ulkomailla. Bändiin osoitettiin kiinnostusta muun muassa Ison-Britannian punk-scenessä. Suurimman osan keikoistaan yhtye teki Helsingissä, erilaisilla klubeilla ja punk-tapahtumissa. Viimeksi mainittuihin kuului myös niin sanottuja tukikeikkoja eri organisaatioille, kuten Aseistakieltäytyjäliitolle, Eläinten vapausrintamalle, Greenpeacelle ynnä muille.
Helsingin lisäksi yhtye keikkaili Tampereella, Turussa, Porissa, Raumalla, Forssassa, Lempäälän Puntala-rockissa (2004), Kotkassa, Seinäjoella, Vaasassa sekä Kouvolassa. Viimeisen keikkansa Maniac Miracles soitti Base Barissa Helsingissä 4. maaliskuuta 2012. Viimeistä keikkaa oli mainostettu jäähyväiskeikkana, ja se keräsikin paikalle ison joukon bändin vanhoja ystäviä.


title: The Mystery of Time

text: The Mystery of Time on Avantasia -musiikkiprojektin studioalbumi, joka on julkaistu vuonna 2013.


title: The Mystery of Time

text: Albumi debytoi Suomen virallisen listan sijalla 9.


title: Samu Suoraniemi

text: Samu Suoraniemi (s. 3. elokuuta 1994 Lappeenranta) on suomalainen jalkapalloilija, joka edustaa Veikkausliigassa pelaavaa JJK:ta. Hän on keskikentän pelaaja.


title: Samu Suoraniemi

text: Lappeenrantalaislähtöinen Samu Suoraniemi pelasi Kolmosta Imatran Palloseurassa ennen siirtymistään Joensuun Jippoon keväällä 2012. Uraa Jipossa kesti kolme Ykkös-kautta syksyyn 2014 asti. Sen jälkeen Suoraniemi siirtyi Tammisaareen Ykkösen EIF:iin kaudeksi 2015, josta hän loukkaantumisen seurauksena siirtyi seuraavaksi kaudeksi Ykkösessä pelanneeseen JJK Jyväskylään., Kaikkiaan Suoraniemi pelasi viiden Ykkösen kauden aikana Jipossa, EIF:ssä ja JJK:ssa 94 ottelua ja teki kuusi maalia.


title: Samu Suoraniemi

text: Kauden 2016 päätteeksi JJK nousi Veikkausliigaan, jossa Suoraniemi avasi Veikkausliigauransa 8. huhtikuuta 2017 Maarianhaminassa ottelussa IFK Maarianhamina-JJK.


title: Topakinoni

text: Topakinoni (CHNO) on kinoneihin kuuluva aminohappojohdannainen. Yhdistettä esiintyy koentsyyminä useissa kuparia sisältävissä amiinioksidaaseissa kuten diamiinioksidaasissa ja sillä on rooli amiinien aineenvaihdunnassa muun muassa alkaloidien biosynteeseissä. Ensimmäisen kerran topakinonin rakenne selvitettiin vuonna 1990.


title: Topakinoni

text: Topakinoni muodostuu amiinioksidaaseihin translaation jälkeisessä modifikaatiossa tyrosiiniaminohaposta. Reaktio vaatii Cu-ioneja ja happea. Tyrosiini koordinoituu hydroksyyliryhmällään kuparikationiin ja elektroninsiirron jälkeen siitä muodostuu radikaali, joka hapettuu ensin hapen vaikutuksesta L-dopaksi, dopakinoniksi ja edelleen topakinoniksi.


title: Topakinoni

text: Amiinioksidaasien toiminnassa topakinoni muodostuu hapettuvan amiinin kanssa imiinin eli niin kutsutun Schiffin emäksen. Seuraavassa vaiheessa entsyymi katalysoi tämän imiinin hydrolyysiä aldehydiksi ja topakinonin aminokinoliksi. Topakinoni muodostuu uudelleen kuparin katalysoiman hapetuksen ja hydrolyysin jälkeen.


title: Midnight Sun (televisiosarja)

text: Midnight Sun (, ) on ruotsalais-ranskalainen rikosdraamasarja, joka alkoi Ruotsissa SVT1-kanavalla lokakuussa 2016. Ranskassa "Midnight Sun" alkoi Canal+-kanavalla marraskuussa 2016. Suomessa sarjan esittäminen alkoi MTV3:lla 22. huhtikuuta 2017.


title: Midnight Sun (televisiosarja)

text: "Midnight Sunin" ovat kehittäneet "Silta"-sarjan luojat Måns Mårlind ja Björn Stein.


title: Midnight Sun (televisiosarja)

text: Päärooleissa näyttelevät Leïla Bekhti, Gustaf Hammarsten sekä Peter Stormare. Suomalaiset Pelle Heikkilä ja Jessica Grabowsky näyttelevät sivurooleissa.


title: Midnight Sun (televisiosarja)

text: Ruotsin Lapista Kiirunasta löytyy ruumis, joka paljastuu Ranskan kansalaiseksi. Pääsyyttäjä Rutger Burlinin (Peter Stormare) kanssa tapausta tutkimaan saapuu ranskalaispoliisi Kahina Zadi (Leïla Bekhti).


title: Settyslas Loutelamio

text: Settyslas Loutelamio (s. 4. toukokuuta 1994 Dolisie, Kongon tasavalta) on brazzavillenkongolais-suomalainen jalkapalloilija, joka edustaa Veikkausliigassa pelaavaa JJK Jyväskylää. Hän on pelipaikaltaan hyökkääjä.


title: Settyslas Loutelamio

text: Loutelamio pelasi Kolmosta kausilla 2011–2015 FC Blackbirdissä ja FC Vaajakoskessa. Hän siirtyi syyskesällä 2015 Ykkösessä pelanneeseen JJK Jyväskylään, jossa hän pelasi 15 ottelua ja teki yhden maalin. Loutelamio avasi Veikkausliigauransa 8. huhtikuuta 2017 Maarianhaminassa ottelussa IFK Maarianhamina-JJK tullen vaihdosta kentälle toisella puoliajalla.


title: Varisjoki

text: Varisjoki on Paltamossa oleva joki, joka laskee Kivesjärvestä Oulujärveen. Varisjoessa on kolme koskea: Ruukinmyllykoski, Hotellinkoski ja Myllykoski.


title: Honar Abdi

text: Honar Abdi (s. 21. kesäkuuta 1995 Jyväskylä) on suomalainen jalkapalloilija, joka edustaa Ykkösessä pelaavaa JJK Jyväskylää. Hän on pelipaikaltaan laitapuolustaja.


title: Honar Abdi

text: Abdi pelasi JJK:n junioreissa ja nousi edustusjoukkueeseen kaudella 2015. Abdi avasi Veikkausliigauransa 15. huhtikuuta 2017 Helsingissä ottelussa HIFK-JJK.


title: Kein Einaste

text: Kein Einaste (s. 22. helmikuuta 1985 Pärnu) on virolainen maastohiihtäjä.


title: Kein Einaste

text: Einasten paras sijoitus maailmancupissa on seitsemäs sija perinteisen hiihtotavan sprintissä Otepäässä 17. tammikuuta 2010.


title: Kein Einaste

text: Vancouverin talviolympialaisissa 2010 Einaste oli perinteisen hiihtotavan sprintissä 59:s.


title: Kein Einaste

text: Oslon MM-kilpailuissa 2011 Einaste oli vapaan hiihtotavan sprintissä 44:s ja parisprintissä 11:s yhdessä Peeter Kümmelin kanssa. Val di Fiemmessä 2013 hän oli perinteisen hiihtotavan sprintissä 53:s.


title: Gregory Bradai

text: Gregory Bradai (s. 20. kesäkuuta 1993) on ranskanpolynesialainen pikajuoksija.


title: Gregory Bradai

text: Pekingin MM-kilpailuissa 2015 Bradai kilpaili 100 metrin juoksussa. Hän juoksi esikarsinnoissa ajan 11,29 s, eikä selviytynyt alkueriin.


title: Gregory Bradai

text: Sisäratojen maailmanmestaruuskilpailuissa 2014 Bradai ei päässyt 60 metrin juoksussa jatkoon alkueristä ajallaan 7,30 s ja sijoittui kokonaisajoissa 40:nneksi.


title: Jean Feller

text: Jean Feller (s. 30. toukokuuta 1965 Brysseli, Belgia) on 7.dan, ( 7.asteen musta vyö ) Kansainvälinen ITF Taekwondo-opettaja jolla on lajin Maailmanliiton, International Taekwon-Do Federation: n opetus - ja graduointioikeudet. Hän on myös ITF TAEKWON-DO LIITTO ry: n perustaja ja toiminut lajiliiton puheenjohtajana 12 vuotta sekä maajoukkueen päävalmentajana 10 vuoden ajan. Fellerin oppilaat ovat saavuttaneet lukuisia SM, PM, EM ja MM- mitaleita vuodesta toiseen. Hän on opettanut Taekwon-doa vuodesta 1996 alkaen lukuisilla paikkakunnilla Suomessa sekä ilkomailla, pitäen myös lukuisia leirityksiä, seminaareja, koulutuksia ja projekteja mm. Opetusministeriön kanssa. Feller kehitti "Liikunta on osa Taekwon-Doa, Taekwon-Do on osa liikuntaa" -projektin kouluikäisten liikunnan aktivoimiseksi. Sen puitteissa hän kiersi lähes 2 vuoden ajan eri oppilaitoksia Suomessa.


title: Jean Feller

text: Feller on saanut ITF Taekwon-dosta opetusta lajin parhaimmilta: Lajin ensimmäinen suurmestari Rhee Ki Ha, 9.dan on myöntänyt Jean Feller:lle 4 - 6.dan vyöarvot. Sitä aikaisemmat vyöarvot graduoi vanhempi mestari Fikret Güler, 8.dan, joka toi lajin aikoinaan Suomeen. Lisäksi vuodesta 2011 alkaen Feller on ollut korealaisen suurmestarin Kim Ung Chol, 9.dan oppilas joka puolestaan tunnetaan monien maiden EM- ja MM-mitalistien opettajana. Hän on aikoinaan saanut opetusta myös lukuisien seminaarien muodossa mm. vanhempi mestari Raymond O´Neilliltä (8.dan) Englannista sekä mestari Ri Yong Sokilta 8.dan, Korea.


title: Jean Feller

text: Feller suoritti Suomalaisen valmennusjärjestelmän korkeimman 4.tason tutkinnon: Kansainvälisen valmentajan erityisammattitutkinnon ( VEAT), 2009, Liikuntakeskus Pajulahdessa. Tämä tutkinto on Opetushallituksen hyväksymä ammattikorkeakoulutasoinen tutkinto.


title: Jean Feller

text: Mestarin arvo myönnettiin 10-11.10.2015 SuurMestari Kim Ung Chol, 9.dan, Korea, toimesta Espoossa pidetyssä Kansallisessa Seminaarissa. Ainutlaatuista on myös se että on suorittanut kaikki vyöarvoni vähintään Mestarin vyöarvon omaalle Opettajalle. ITF Taekwon-Dossa korkein mahdollinen vyöarvo on 9.dan ( 9. asteen musta vyö )


title: Jean Feller

text: Feller on ainoa opettaja Euroopassa, joka on saanut kaksi kertaa lajin Maailmanliitolta OIM -mitalin ( Outstanding Instructor Medal) tekemästään opetustyöstä ja valmentamisesta lajin parissa. (2007 Kroatia, 2014 Tajikistanissa ).


title: Jean Feller

text:
Feller sai myös vuonna 2011 Suomalaisen Budoka- Lehden "Taistelijan Maljan"- lajin eteen tehdystä vuosikausien työstä Suomessa, näin ollen ensimmäinen Suomalainen ITF Taekwon-Don Opettaja joka kyseisen tunnustuksen sai.
Feller on tehnyt tuhansia tunteja Personal Trainerina erityisesti toiminnallisen harjoittelun parissa (mm. Fustra Finlandin metodin parissa: 2.taso, Golf- ja TYKY-koulutukset). Hän ohjaa viikoittain PT-tunteja, Taekwon-don yksityistunteja ja lähes joka viikonloppu seminaaria tai intensiivistä harjoittelujaksoa jossain päin Suomea tai Virossa.


title: Osmankajärvi

text: Osmankajärvi on Kainuussa Puolangalla sijaitseva järvi. Järvi sijaitsee Oulujärven pohjoispuolella 18 kilometriä Paltamolta luoteeseen.


title: Osmankajärvi

text: Järven pinta-ala on 1150 hehtaaria eli 11 neliökilometriä. Se on 6,2 kilometriä pitkä ja 3,5 kilometriä leveä. Sen rannat ovat alavaa metsämaata, joka on paikoitellen suoistunutta.


title: Osmankajärvi

text: Järvi on luodattu ja siitä on julkaistu syvyyskartat. Sen tilavuus on 28 miljoonaa kuutiometriä eli 0,028 kuutiokilometriä. Järven keskisyvyys on 2,4 metriä ja suurin syvyys on 11 metriä. Syvin kohta sijaitsee järven itäisessä lahdelmassa Pölhönniemen edustalla. Itärannasta kohoaa yli 30 metrin korkeuteen Kumpuvaaran mäet. Kaakkoispuolella vajaa kahden kilometrin päässä kohoaa Julkuvaara lähes 100 metrin korkeuteen ja sen eteläpuolella 2,5 kilometriä jälveltä sijaitsee Raappanavaara, joka kohoaa 120 metrin korkeuteen järven vedenpinnasta.


title: Osmankajärvi

text: Järven rantaviivan pituus on 24 kilometriä. Sen rannoille on rakennettu vain vapaa-ajan asuntoja. Niille johtaa tiet valtatieltä 22.


title: Osmankajärvi

text: Kotalahden esihistorialliset asuinpaikat ovat Osmankajärven etelärannalla.


title: Osmankajärvi

text: Järvi sijaitsee Oulujoen vesistössä (vesistöaluetunnus 59) Oulujärven alueen (59.3) Kivesjärven valuma-alueella (59.35), jonka Osmankajärven alueeseen (59.353) järvi kuuluu. Järven vedenpinnan korkeus on 167,3 metriä mpy.


title: Osmankajärvi

text: Valuma-alue saa pääosan vedestään Kongasjärven valuma-alueelta (59.355) ja Tulijoen valuma-alueelta (59.354). Kongasjärvi sijaitsee aivan sen vieressä ja se laskee Osmankajärveen 450 metriä pitkää jokea myöten, jonka pudotus on vain 30 senttimetriä. Tulijoki tulee Osmankajärveen koillisesta, mutta se virtaa alajuoksulla Voipuanjärven ja Keskisen läpi ennen laskemistaan Lummejoen nimisenä Osmankajärveen. Osmankajärven alueella ei ole muita järviä.


title: Osmankajärvi

text: Järven laskujoki Kongasjoki laskee kuuden kilometrin päässä sijaitsevaan Kivesjärveen ennen päätymistään Oulujärven Paltanselän Varislahteen.


title: Jussi Huhtala (säveltäjä)

text: Jussi Huhtala (s. 27. heinäkuuta 1978) on suomalainen elokuvasäveltäjä.


title: Manantalin pato

text: Manantalin pato on patorakennelma Bafingjoella Malissa. Se sijaitsee Kayesin alueen Bafoulabén piirin Bamafélén kunnassa 95 kilometriä Bafoulabésta kaakkoon.


title: Manantalin pato

text:
Senegaljoen yhteistyöjärjestön rakennuttaman
sännöstelypadon tarkoituksena oli tuottaa sähköenergiaa, kehittää Senegaljoen laakson keinokastelua ja turvata ympärivuotinen laivaliikenne Saint-Lousista Ambidédiin. Padon rakentaminen alkoi vuonna 1982 ja se valmistui vuonna 1988. Sähkövoimala rakennettiin vuosina 1997–2003. Koko projekti, johon kuului myös Diaman säännöstelypato, tuli maksamaan noin 1,1 miljardia euroa. Rahoittajina toimi joukko kansainvälisiä kehitysjärjestöjä ja pankkeja. Lainan osuus rahoituksesta oli 64 % ja lahjoitusten 36 %.


title: Manantalin pato

text: Senegaljoen liikennöintikelpoisuuden parantaminen todettiin pian epärealistiseksi tavoitteeksi, ja siitä luovuttiin jo projektin alkuvaiheessa. Maatalouden kehittämiseen liittyvät tavoitteet ovat toteutuneet vain osittain. Manantalin voimalaitos, jonka kapasitetti on 200 megawattia, on tuottanut Malin, Mauritanian ja Senegalin käyttöön vuosittain noin 820 gigawattituntia sähköä (vuosina 2003–2013). Tuotanto ylittää selvästi tavoitteen, ja sähkövoimalaa pidetään sen rakentamisen viivästymisestä ja lisäkustannuksista huolimatta menestystarinana. Patoa hoitaa kolmen valtion perustama Société de gestion de l’énergie de Manantali (SOGEM). Sähkön tuotannosta vastasi vuoteen 2014 saakka eteläafrikkalaisen Eskomin tytäryhtiö Eskom Energy Manantali. Sen jälkeen SOGEM perusti oman väliaikaisen tuotantoyhtiön Société d’exploitation de Manantali et de Féloun.


title: Manantalin pato

text: Manantalin patoaltaan pinta-ala on 475 neliökilometriä, suurin syvyys 55 metriä ja vesimäärä noin 11,3 miljardia kuutiometriä. Sen tieltä jouduttiin siirtämään noin 10 000 asukasta, joita varten on rakennettu 30 uutta kylää. Veden alle jäi paljon maatalousmaata, mutta tekojärvi on tajonnut myös uuden elinkeinon. Vuotuinen kalansaalis on noin 1 300 tonnia ja saattaa nousta 3 000 tonniin, mikä tekee Manantalijärvestä Malin kolmanneksi tärkeimmän kalastusalueen.


title: Volvo S90 ja V90 (2016)

text: Volvo S90 ja V90 ovat Volvon vuodesta 2016 lähtien valmistamia edustusluokan henkilöautomalleja, jotka korvasivat edeltäneet S80- ja V70-mallit. S90 ja V90 jakavat perusrakenteensa Volvo XC90:n kanssa.


title: Volvo S90 ja V90 (2016)

text: Vuoden 2017 Euro NCAP -kolaritestistä S90 ja V90 saivat tulokseksi täydet viisi tähteä.


title: Volvo S90 ja V90 (2016)

text: Sedan-korinen S90 esiteltiin Detroitin autonäyttelyssä tammikuussa 2016, farmarimalli V90 myöhemmin Genevessä samana keväänä. Volvo V90 on muodoiltaan edeltänyttä V70-mallia huomattavasti linjakkaampi. Takaluukun pystysuora muoto on vaihtunut saksalaiskilpailijoiden tapaiseen hieman coupémaisen viistoon linjaan. Tämän vuoksi tavaratilan koko on pienentynyt 15 litralla. Takajalkatiloja on kuitenkin saatu suurennettua V70:stä.


title: Volvo S90 ja V90 (2016)

text: V90 Cross Country esiteltiin syyskuussa 2016.


title: Volvo S90 ja V90 (2016)

text: Marraskuussa 2016 Volvo esitteli erityisesti Kiinan ja Yhdysvaltojen markkinoille suunnatut S90 L- ja S90 Excellence -mallit. S90 L on 120 millimetriä normaalia pidempi malli, jossa lisäpituus on käytetty takaistuintilojen suurentamiseen. Excellence on S90 L -mallin ylellisempi versio, jossa ei ole takaistuintilojen maksimoimiseksi etumatkustajan istuinta. Auto onkin tarkoitettu lähinnä autonkuljettajan ajettavaksi. Samalla valmistaja ilmoitti, että suuri osa S90:n tuotannosta on tarkoitus siirtää Ruotsista Kiinaan lähivuosien aikana.


title: Syväväyläperiaate

text:
Syväväyläperiaate eli thalweg-periaate (, saksan sanoista "T(h)al" ’laakso’ + "Weg" ’tie’) on valtionrajoissa usein käytetty periaate, jonka mukaan kulkukelpoisessa joessa () raja kulkee joen syvintä uomaa pitkin, ellei muuta ole sovittu. Järvissä ja ei-kulkukelpoisissa joissa raja sen sijaan kulkee usein keskiviivalla.
Joen uoman vähitellen siirtyessä raja siirtyy vastaavasti. Toisaalta äkillinen joen siirtyminen toiseen paikkaan () ei siirrä rajaa, vaan raja jää tällöin kuivuneeseen uomaan. Erottelu näiden kahden tapauksen välillä on joskus tulkinnanvaraista. Vuonna 1895 puhjenneessa Yhdysvaltojen ja Meksikon välisessä Chamizalin kiistassa osapuolet olivat eri mieltä siitä, oliko rajajoki Rio Grande siirtynyt vähitellen vai äkillisesti. Joki oli siirtynyt etelään sekä vähitellen että tulvien seurauksena. 600 eekkerin (2,4 neliökilometrin) aluetta koskenut kiista sovittiin lopullisesti vasta vuonna 1963.


title: Syväväyläperiaate

text: Merkittävä poikkeama syväväyläperiaatteesta on ollut Irakin ja Iranin rajalla Shatt al-Arabissa. Vuoden 1937 sopimuksen mukaan raja kulki joen itärannassa, niin että käytännössä koko joki oli Irakin hallinnassa. Vuonna 1975 solmitun uuden sopimuksen mukaan raja siirtyi joen syvimpään kohtaan, mutta Irak sanoi sopimuksen irti jo 1980. Kiista joen hallinnasta oli yhtenä syynä 1980–1988 käytyyn Irakin ja Iranin väliseen sotaan.


title: Itävallan parlamenttivaalit 2013

text: Itävallan parlamenttivaalit 2013 järjestettiin 29. syyskuuta 2013. Vaaleissa valittiin kansallisen neuvoston kaikki 183 jäsentä. Hyväksyttyjä ääniä annettiin 4 692 907 äänestysaktiivisuuden ollessa 74,9%.


title: Itävallan parlamenttivaalit 2013

text: Vaalituloksen katsottiin olleen euroskeptikkojen voitto, koska Vapauspuolue, Team Stronach ja Tulevaisuuden liitto keräsivät yhteensä yli 33 prosenttia äänistä. Vallassa ollut Sosiaalidemokraattisen puolueen ja Kansanpuolueen koalitiohallitus säilytti kuitenkin enemmistönsä kansallisessa neuvostossa ja jatkoi vallankahvassa liittokansleri Werner Faymannin johdolla.


title: Dr. Dobb’s Journal

text: Dr. Dobb's Journal oli Yhdysvalloissa 1975–2009 ilmestynyt tietokoneohjelmointiin ja ohjelmistotuotantoon keskittynyt aikakauslehti.


title: Dr. Dobb’s Journal

text:
Bob Albrecht julkaisi vuodesta 1972 harrastelijoille "People's Computer Company Newsletter" -uutiskirjettä Menlo Parkissa Kaliforniassa.
Stanfordin yliopiston lehtori Dennis Allison julkaisi julkaisussa 1975 määritelmät ja ohjeet BASIC-tulkin toteuttamiseksi mikrotietokoneille. Tämä "Tiny BASICiksi" nimetty tulkki sai suuren suosion muiden hakkereiden keskuudessa ja se toteutettiin monille tietokoneille. Kuka tahansa sai valokopiot ohjelman halutun version lähdekoodista lähettämällä kirjekuoren, jossa oli postimerkki ja oma osoite.


title: Dr. Dobb’s Journal

text: PCC julkaisi Tiny BASICistä kolme erikoisnumeroa vuonna 1976 nimellä "Dr. Dobb's Journal of Tiny BASIC Calisthenics & Orthodontia." Nimi Dobb tuli nimistä Don (Dennis) ja Bob. Uutiskirjeiden suuren suosion ja pyyntöjen vuoksi julkaisusta tuli säännöllisesti ilmestyvä lehti, jonka ensimmäiseksi päätoimittajaksi tuli Jim Warren.


title: Dr. Dobb’s Journal

text: Julkaisun sisältö laajeni ja suuri osa materiaalista tuli vapaaehtoisilta avustajilta. Richard Stallmanin "GNU Manifesto" julkaistiin lehdessä 1985.


title: Dr. Dobb’s Journal

text:
Lehti kasvoi myöhemmin ammattimaiseksi ja saavutti kansainvälistä mainetta ja lukijakunnan. Julkaisijaksi tuli United Business Media (UBM). Lehden paperiversion julkaisu lopetettiin helmikuun 2009 numeroon.
Verkkosivustoa päivitettiin uudella sisällöllä aina vuoden 2014 loppuun asti.


title: Esther Duflo

text: Esther Duflo (s. 25. lokakuuta 1972) on ranskalais-yhdysvaltalainen taloustieteilijä ja taloustieteen professori (Abdul Latif Jameel Professor of Poverty Alleviation and Development Economics) Massachusetts Institute of Technologyssa. Hänelle myönnettiin John Bates Clark -mitali vuonna 2010. Duflo on julkaissut yhdessä Abhijit Banerjeen kanssa teoksen "Poor Economics: A Radical Rethinking of the Way to Fight Global Poverty", joka on voittanut useita kansainvälisiä palkintoja ja on käännetty 17 kielelle.


title: Uutiskirje

text: Uutiskirje on kiinnostuneille tilaajille lähetetty julkaisu, joka käsittelee yleensä tarkasti rajattua aihetta ja kertoo tähän aiheeseen liittyvistä ajankohtaisista tapahtumista.


title: Uutiskirje

text:
Uutiskirjeet on perinteisesti lähetetty postilla. Pienemmissä harrastajien uutiskirjeissä ei ole aina ollut varaa painotekniikan käyttöön, joten julkaisuja on kopioitu kopiokoneella. Jotkut uutiskirjeet ovat myös tilaamisen yhteydessä vaatineet liittämään mukaan tietyn määrän postimerkkejä, joilla on katettu postituskustannuksia.
Nykyisin uutiskirjeet toimitetaan lähinnä sähköpostilla.


title: Ihmisen sukupuoli

text: Tämä artikkeli käsittelee ihmisen sukupuoliominaisuuksia, kuten ihmisen sukupuolen anatomista, kulttuurillista, juridista ja sosiaalisia tasoja.


title: Ihmisen sukupuoli

text: Biologisesti ihmisellä hedelmöityvä sukupuoli on naiset ja hedelmöittävä sukupuoli miehet.


title: Ihmisen sukupuoli

text: Sukusolujen lisäksi yksilön sukupuoli määritellään biologiassa sukupuolikromosomien, niihin kytkeytyvien sukupuolen määräytymisessä tarvittavien geenien, sukupuolihormonien eli endokrinologian, sukurauhasten sekä ulkoisten sukupuolielinten morfologian perusteella.


title: Ihmisen sukupuoli

text: Geneettisesti miehen ja naisen keskeinen ero on Y-kromosomi, mutta siinä on erittäin vähän geenejä joista suuri osa vieläpä vain koodaa proteiineja. Y-kromosomin sisältämät geenit tunnetaan hyvin, eikä Y-kromosomia pidetä relevanttina.


title: Ihmisen sukupuoli

text: Sosiaalinen sukupuoli on yhteisön kokemus ja tulkinta yksilön sukupuolesta. Sen piiriin kuuluvat mm. käsitykset siitä, mikä on miehekästä ja mikä naisellista.


title: Ihmisen sukupuoli

text: Juridinen sukupuoli saattaa aiheuttaa ongelmia, mikäli yhteiskunnan tulkinta on ristiriidassa henkilön psykologisen sukupuolen, pukeutumisen ja käytöksen kanssa.


title: Ihmisen sukupuoli

text: Mm. länsimaissa ihmisen kuten sukupuoliin jakauvien eläinlajienkin sukupuolia on sosiaalisessakin mielessä kaksi (samoin kuin biologisesti), mutta tunnetaan myös ihmisyhteisöjä, joissa sosiaalisia sukupuolia on useampia. Näissä yhteiskunnissa täysikasvuiset henkilöt, joiden ei katsota olevan miehiä eikä naisia, ovat yleensä geneettisesti miespuolisia henkilöitä, jotka on tehty lisääntymiskyvyttömiksi ja jotka ovat omaksuneet miessukupuolelle epäominaisia käyttäytymispiirteitä. Intiassa kutsutaan nimellä "hijra" henkilöä, joka esiintyy yhteiskunnassa naisena, vaikka on sukupuoleltaan luokiteltu syntyessään mieheksi. On myös kulttuureita, joissa miessukupuoli jakaantuu kahteen sosiaaliseen sukupuoleen. Näistä toinen saattaa olla maskuliininen ja toinen feminiinisempi.


title: Ihmisen sukupuoli

text: Modernissa länsimaisessa kulttuurissa on kehittynyt gender blender -ilmiö, jossa henkilö yhdistelee pukeutumisessaan ja käyttäytymisessään naisellisia ja miehisiä piirteitä.


title: Ihmisen sukupuoli

text: Suomessa tasa-arvon edistämisestä ja syrjinnän estämisestä säädetään lailla.


title: Ihmisen sukupuoli

text: Sukupuoli-identiteetillä tarkoitetaan yksilön sisäistä kokemusta ja tietoisuutta sukupuolestaan. Se muodostuu useimmilla varhaislapsuudessa monitekijäisesti biologisen, anatomisen, psykologisen ja sosiaalisen sukupuolen mukaan.


title: Ihmisen sukupuoli

text: Ensimmäisinä elinvuosina lapselle kehittyy ylisukupuoli-identiteetti, jonka aikana lapsi muodostaa käsityksen omasta sukupuolestaan, sekä miehenä ja naisena olemisesta, tai sukupuolen kokemus voi olla sukupuoleton. CSI-käsitettä käytetään toisinaan myös tarkoittamaan kromosomien, sikiöaikaisten sukupuolielinten ja hormonaalisesti ohjatun erilaistumiskehituksen tuloksena ilmenevää fyysistä ulkomuotoa.


title: Ihmisen sukupuoli

text: Sukupuoli-identiteettiin kuuluvaksi lasketaan myös sukupuolirooli, joka sisältää kaiken yksilön toiminnan ja käyttäymisen, jolla hän ilmaisee itselleen ja muille olevansa mies, nainen tai jotakin muuta. Sukupuolirooli on myös kulttuuri- ja aikakausisidonnainen yhteisön asettama normi, jonka mukaan yksilön oletetaan käyttäytyvän. Myös seksuaalinen orientaatio eli suuntautuminen kuuluu sukupuoli-identiteetin osa-alueisiin.


title: Ihmisen sukupuoli

text: Sukupuoli-identiteetin ja sukupuoliroolin (eli sosiaalisen sukupuolen) ero ilmenee esimerkiksi ihmisillä, jotka kokevat olevansa toista sukupuolta, kuin heidän kehonsa (lääk. transsukupuoli), erotettuna ihmisistä, jotka ilmentävät pukeutumisella sukupuolensa feminiinistä tai maskuliinista puoltaan (lääk. transvestismi). Pukeutumisen avulla ihminen voi ilmentää kuuluvansa sosiaalisen sukupuolen tasolla toiseen sukupuoleen, kuin hänen yhteisön kautta oletettu sukupuolensa on (kts. myös drag queen, drag king). Sukupuolen ristiriitaa kokevat haluavat kuitenkin elää pysyvästi toisessa sukupuolen roolissa ja tähän liittyy usein myös kehodysforia.


title: Ihmisen sukupuoli

text: Sukupuoli-identiteettiä ei pystytä tutkimaan eläinkokeilla. Esimerkiksi rotilla tehtävät eläinkokeet rajoittuvat sukupuolelle tyypillisen käyttäytymisen havainnointiin.


title: Ihmisen sukupuoli

text: Autistiset ihmiset kokevat tavanomaiset sukupuoliroolit itselleen usein epäluonteviksi ja keinotekoisiksi. Kaksikymmentä prosenttia vuonna 2012 suoritetun kansainvälisen kyselyn naisvastaajista ilmoittikin kokevansa itsensä muuksi kuin biologisen sukupuolensa edustajaksi. Lisäksi havaittiin, että epätyypillinen sukupuoli-identiteetti korreloi positiivisesti henkilön autististen piirteiden kanssa etenkin naisilla.


title: Sinkichi Tajiri

text: Sinkichi Tajiri (1923–2009) oli japanilaista syntyperää ollut, Alankomaissa vuodesta 1956 asunut amerikkalainen kuvanveistäjä. Hänen tuotantoonsa sisältyy hitsattuja romuveistoksia ja myöhemmältä vaiheelta valutekniikalla valmistettuja pronssitaipeista ja -levyistä koostuvia sommitelmia, joista suuri osa viittaa kasvimuotoihin.


title: Välianimaatio

text: Välianimaatio () on videopelin jakso, jossa interaktiivinen pelaaminen keskeytyy ja pelaajalle näytetään juonta eteenpäin kuljettava kohtaus.


title: Välianimaatio

text:
Käsitteen esitteli Ron Gilbert, joka tunnetaan SCUMM-pelimoottorin kehittäjänä ja lukuisista LucasArtsille tekemistään seikkailupeleistä, kuten Maniac Mansionista ja Monkey Island -sarjasta.
Kuitenkin vastaavanlaisia kohtauksia on jo Pac-Man-pelissä vuodelta 1980 tasojen välissä.


title: Välianimaatio

text: Välianimaatioiden toteuttamiseen käytetään pääasiassa kahta tekniikkaa. Kohtaus voi olla toteutettu pelin omalla pelimoottorilla tai ennalta luodulla videopätkällä, joka toistetaan tiedostosta. Jossain varhaisissa peleissä (tai esim. Doom-pelissä) välianimaatiota voi vastata pelkkä ruudulle ilmestyvä teksti.


title: Ilmari Linna

text: Ilmari Linna (27. lokakuuta 1917 Evijärvi – 6. maaliskuuta 1981 Helsinki) oli suomalainen merkonomi, hedelmäviljelijä, kunnallisneuvos ja sosialidemokraattien kansanedustaja.


title: Ilmari Linna

text: Linnan vanhemmat olivat hedelmäviljelijä, sosialidemokraattien kansanedustaja Jalmari Linna ja Selma Hautala . Hän suoritti keskikoulun 1934 ja kauppaopiston 1937. Linna oli konttoristina OTK:n pääkonttorissa 1939–1944 ja toimi OTK:n Tampereen konttorin jalkineosaston hoitajana 1944–1947. Hän oli sitten Kenkä-Linna oy:n toimitusjohtajana Raumalla ja Lohjalla 1948–1956 sekä Linnan taimiston johtajana Lohjalla 1952–1981. Hän sai kunnallisneuvoksen arvon 1971.


title: Ilmari Linna

text: Linna oli kansanedustajana 1962–1970 edustaen Uudenmaan läänin vaalipiiriä. Hän oli presidentin valitsijamiehenä vuoden 1968 presidentinvaalissa. Linna oli Lohjan maalaiskunnan kunnanvaltuuston jäsenenä ja kunnanhallituksen puheenjohtajana. Hän oli sosialidemokraattisen puolueen maaseutuvaltuuskunnan puheenjohtajana ja kuului muun muassa Sotainvalidien veljesliiton johtokuntaan ja liittovaltuustoon, Puutarhaliiton johtokuntaan ja edustajistoon, Hedelmän- ja marjanviljelijöiden johtokuntaan, Työtehoseuran valtuuskuntaan ja Suomi-DDR-seuran johtokuntaan.


title: Ilmari Linna

text: Ilmari Linna oli naimisissa vuodesta 1941 Aune Karttusen kanssa.


title: Bamafélé

text: Bamafélé on maalaiskunta ja sen keskuskylä Kayesin alueen Bafoulabén piirissä Malissa. Se sijaitsee Bafingjoen varrella 80 kilometriä Bafoulabésta kaakkoon. Kunnassa on 16 200 ja keskuskylässä 800 asukasta (vuonna 2009).


title: Bamafélé

text: Bamafélén kunnan pinta-ala on 12 040 neliökilometriä. Se rajoittuu lännessä Bafoulabén piirin Koundianin, pohjoisessa Diokélin ja Oualian, idässä Kitan piirin Niantanson, Kobrin ja Kokofatan sekä etelässä Kéniéban piirin Kroukoton kuntiin. Kunnan läpi virtaa Bafingjoki. Manantalissa on vesivoimala, jonka pato muodostaa laajan tekoaltaan. Seutu kuuluu Sudanin vyöhykkeeseen.


title: Bamafélé

text: Kuntaan kuuluu 22 kylää. Niistä suurin on 6 700 asukkaan Manantali. Keskuskylä Bamafélé ja eräät muut kylät on siirretty toiseen paikkaan ja patojärven ympärille on syntynyt kalastajakyliä. Asukkaat ovat etupäässä mandinkoja. Lisäksi on bambaroita, bozoja ja fulbeja.


title: Bamafélé

text: Kunnan läpi kulkee Kitan ja Bafoulabén välinen maantie. Paikallisia elinkeinoja ovat maanviljely, karjanhoito, puutarhanhoito, keräily, kaupankäynti ja käsityöammatit. Tärkeimmät viljelykasvit ovat durra, hirssi, riisi, fonio, maissi, bataatti, pavut ja vihannekset. Myytäväksi kasvatetaan maapähkinää ja puuvillaa. Kotieläimiä ovat naudat, lampaat, vuohet ja siipikarja. Palveluihin kuuluvat seitsemän alakoulua, kolme yläkoulua ja kolme terveyskeskusta.


title: Friedrich Schreyvogel

text: Friedrich Schreyvogel (17. heinäkuuta 1899 – 1976) oli saksalainen kirjailija, Wienin musiikki- ja taideakatemian professori ja vuodesta 1954 lähtien päädramaturgi Burgteaterissa. Schreyvogel julkaisi sekä runoja, romaaneita että näytelmiä. Hänen tuotannostaan ilmentyy kristillisen vanhan Itävallan traditio. Schreyvogelin tuotanto lukeutuu historiallisen romaanin perinteeseen.


title: Santo Domingo de Silosin luostari

text: Santo Domingo de Silosin luostari () on benediktiiniläisluostari. Luostari sijaitsee Santo Domingo de Silosissa Burgosin maakunnassa Espanjassa.


title: Santo Domingo de Silosin luostari

text: Luostari on nimetty apotti Santo Domingo de Silosin mukaan. Luostarielämä Silosissa alkoi 800-luvun lopulla. Kirjallisissa lähteissä Santo Domingo de Silosin luostari mainitaan 900-luvulla. Almanzorin hävityksen seurauksena luostari rappeutui. Vuonna 1041 munkki Santo Domingo de Silosin johdolla luostaria alettiin jälleenrakentaa.


title: Santo Domingo de Silosin luostari

text: Luostatin "scriptoriumissa" kirjoitettiin useita merkittäviä käsikirjoituksia.


title: Genovesen mafiaperhe

text: Genovesen mafiaperhe on yhdysvaltalainen rikollisperhe, yksi ”viidestä perheestä”, jotka hallitsevat New Yorkin järjestäytynyttä rikollisuutta osana Yhdysvaltain mafiaa. Genovese on Gambinon mafiaperheen ohella Yhdysvaltojen suurin ja vaikutusvaltaisin mafiaperhe, ja siihen kuuluu tiettävästi jopa 400 varsinaista jäsentä ja yli 3 000 liitännäisjäsentä. Genovesen perhe perustettiin 1890-luvulla, ja sen toimintaan kuuluvat murhat, uhkapelit, rahanpesu, kiristys, petokset ja lahjonta.


title: Genovesen mafiaperhe

text: Genovesella on toimintaa New Yorkin lisäksi muun muassa New Jerseyn ja Floridan osavaltioissa sekä Las Vegasissa.


title: Monasterio de Tentudía

text: Monasterio de Tentudía on luostari Calera de Leónin kunnassa Badajozin maakunnassa Espanjassa. Sitä pidetään yhtenä hienoimmista mudéjar-tyylisunnan edustajista Espanjassa.


title: Monasterio de Tentudía

text: Suurmestari Paio Peres Correia (esp. Pelayo Pérez Correa) perusti luostarin 1200-luvun lopulla. Paavi Leo X korotti sen luostariksi vuonna 1514. Luostarista tuli yksi tärkeimmistä Pyhän Jaakon ritarikunnan (esp. Orden de Santiago) keskuksista.


title: Monasterio de Tentudía

text: Alttaritaulu, jossa yhdistyvät renessanssi- ja mudéjar-tyylisuunnat, on keraamikko Niculoso Pisanon mestarityö vuodelta 1518.


title: Taisteluareenamoninpeli

text: Taisteluareenamoninpeli eli MOBA (, myös "action real-time strategy", lyh. "ARTS") reaaliaikaisten strategiapelien lajityyppi, jossa pelaajan tavoitteena on tuhota yhdessä joukkuetovereidensa ja tekoälyn kontrolloimien apulaisten kanssa vastajoukkueen tukikohta. Tukikohtien välillä on yleensä kolme linjaa (sivuilla ja keskellä), joita puolustavat vihollispelaajien lisäksi tekoälyn ohjaamat tornit ja muut hahmot. Linjojen välissä on kulkukelvotonta aluetta ("jungle"). MOBA-peleissä on tyypillisesti molemmissa joukkueissa viisi pelaajien ohjaamaa hahmoa, joista jokaisella on yksilölliset ominaisuudet.


title: Taisteluareenamoninpeli

text: Ensimmäisenä taisteluareenamoninpelinä pidetään Aeon64-nimisen modaajan StarCraftiin kehittämää "Aeon of Strife" (AoS) -karttaa, jossa kolme pelaajaa taistelee kolmella linjalla tekoälyn satunnaisin väliajoin lähettämiä vihollisia vastaan. AoS siirrettiin "", jossa se kulki nimellä Defense of the Ancients (DotA). "" -lisäosan ilmestyttyä DotA siirrettiin myös siihen ja monet modaajat tekijät siitä omia versioitaan. DotA:sta tuli niin suosittu, että kaikkia taisteluareenamoninpelejä kutsuttiin DotA-peleiksi ennen termin MOBA vakiintumista. Nykyään suosituimpia taisteluareenamoninpelejä ovat "League of Legends", "Dota 2" ja "Heroes of Newerth". Monet suosituimmista MOBA-pelit ovat suosittuja elektronisen urheilun pelejä.


title: Gambinon mafiaperhe

text: Gambinon mafiaperhe on yhdysvaltalainen rikollisperhe. Se on yksi ns. ”viidestä perheestä”, jotka hallitsevat New Yorkin järjestäytynyttä rikollisuutta. Gambino on Genovesen mafiaperheen ohella Yhdysvaltojen suurimpia mafiaperheitä. Perheen toimialaa ovat murhat, ryöstöt, rahanpesu, kiristys, huumekauppa, petokset ja uhkapeli. Gambinon mafiaperheeseen kuuluu arviolta 200 jäsentä ja 1 500–3 000 liitännäisjäsentä.


title: Gambinon mafiaperhe

text: Gambinon perheen johtaja on Francesco ”Frank” Calì.


title: Ordesa y Monte Perdidon kansallispuisto

text: Ordesa y Monte Perdidon kansallispuisto on kansallispuisto Aragonian itsehallintoalueella Espanjassa. Kansallispuisto perustettiin vuonna 1918. Monte Perdido ja muita alueita liitettiin suojelualueeseen vuonna 1982. Kansallispuisto on osa Unescon Ordesa-Viñamalan biosfäärialuetta. Puiston korkein kohta on kalkkikivivuoristoon kuuluva Monte Perdido, 3 355 metriä merenpinnan yläpuolella. Puisto jaetaan Valle de Ordesan, Valle de Pinetan, Añisclon kanjonin sekä Valle de Escuaínin alueisiin.


title: Skriptattu kohtaus

text: Skriptattu kohtaus (ohjelmoitu tapahtuma/kohtaus / käsikirjoitettu tapahtuma) on videopeleissä käytetty tehokeino pelimaailman elävöittämiseksi.


title: Skriptattu kohtaus

text: Skriptattu kohtaus laukeaa pelaajan tullessa tietylle alueelle tai tehdessä jotain, kuten painaessa vipua tai nappulaa tai ampuessa vihollisen.


title: Skriptattu kohtaus

text: Skriptattu kohtaus voi olla yksinkertainen välianimaatio tai pelimaailmaan vaikuttava. Esim. pelaajan kulkiessa käytävää, voi lattia hänen altaan sortua ja pelaaja tippuu hämärään huoneeseen täynnä hirviöitä. Tai käytävän katto voi romahtaa pelaajan takana ja estää pääsyn takaisinpäin. Kohtauksien tavoitteena on lisätä immersiota ja pitää yllä pelaajan mielenkiintoa.


title: Skriptattu kohtaus

text:
Half-Life-peliä pidetään arvossa juuri ennalta ohjelmoitujen kohtauksen käytön vuoksi, välianimaatioiden sijaan.
Sittemmin muutkin pelisarjat ovat ottaneet käyttöön samanlaisen tekniikan. Toisaalta skriptatut kohtaukset ovat myös herättäneet arvostelua huonon pelisuunnittelun vuoksi. Pelissä eteneminen voi pysähtyä täysin ennen kuin kohtaus laukeaa ja mahdollistaa etenemisen.


title: Dragon Slayer

text: Dragon Slayer on Nihon Falcomin roolipelisarja, josta on haarautunut useita muita pelisarjoja kuten "Legend of Heroes", "Xanadu" ja "Sorcerian" pelisarjat.


title: Dragon Slayer

text: Sarjan ensimmäisen pelin "Dragon Slayer" on kehittänyt Yoshio Kiya ja se on julkaistu vuonna .


title: Dragon Slayer

text: Sarjan pelejä ovat:


title: WordStar

text: WordStar on vuonna 1979 julkaistu tekstinkäsittelyohjelma, joka oli markkinajohtaja CP/M ja MS-DOS-ympäristöissä 1980-luvun puoliväliin saakka.


title: WordStar

text: Seymour I. Rubinstein oli markkinointijohtajana IMSAI-yhtiössä, jossa hän tutustui mikrotietokoneisiin. Rubinstein perusti MicroPro International Inc. -yhtiön 1978 ja palkkasi Rob Barnabyn ohjelmoijaksi.


title: WordStar

text: Ensimmäinen tuote oli Wordmaster -tekstinkäsittelyohjelma, joka esiteltiin syyskuussa 1978. Ohjelma oli menestys, mutta ostajat halusivat ohjelmaan sisäänrakennetun tulotuksen, kuten Electric Pencil -ohjelmassakin oli. Barnaby kirjoitti WordStarin neljässä kuukaudessa lähes tyhjästä.


title: WordStar

text: WordStarin myynti ensimmäisen menestyksekkään kannettavan tietokoneen Osborne 1:n mukana nosti ohjelman tekstinkäsittelyn "de facto" -standardiksi. WordStar 3.0 julkaistiin vuonna 1982 myös MS-DOSille. Ohjelma oli lähes suora käännös CP/M-ympäristöstä. Se voi käyttää vain 64 kB muistia ja käyttää MS-DOSin FCB-rajapintaa tiedostojen käsittelyyn, eikä voi siksi käyttää alihakemistoja, eikä toimi Windows 95/Windows NT:n alaisuudessa tai uudemmilla käyttöjärjestelmillä.


title: WordStar

text: Vuonna 1984 MicroPron myynti oli 70 miljoonaa US-dollaria, ja se oli USA:n ja luultavasti maailman suurin ohjelmistotalo.


title: WordStar

text: Kun IBM ilmoitti DisplayWriterin julkaisemisesta PC:lle, MicroPro keskittyi ohjelman kloonaamiseen ja julkaisi sen nimellä WordStar 2000. Uusi versio sai murskaavat arvostelut. WordStar 2000 julkaistiin myös Unixille.


title: WordStar

text: Vuonna 1984 Rubenstein kärsi sydänkohtauksen ja Barnaby jätti yhtiön. Pääomasijoittaja Frederick R. Adler kaappasi vallan yhtiössä Rubensteinilta hänen ollessaan sairasvuoteella ja sen johto vaihtui.


title: WordStar

text: Tällä välin osa MicroPron työntekijöistä oli eronnut ja perusti Newstar-yrityksen, joka tuotti parannetun kloonin vanhasta WordStarista nimellä NewWord. MicroPro osti NewWordin kolmella miljoonalla dollarilla ja julkaisi sen nimellä WordStar 4.0 helmikuussa 1987. Ohjelma oli Peter Mieraun uudelleenkirjoittama. Ohjelmassa oli mm. undo-toiminto, tuki laserkirjoittimille, taustatulostus ja palstoitus.


title: WordStar

text:
Versiot 5.0, 5.5, 6.0 ja 7.0 julkaistiin MS-DOS-ympäristöön, viimeisin 1992.
WordStar for Windows julkaistiin 1991.


title: WordStar

text: WordStar on ruutueditori, jota nimitettiin aikoinaan WYSIWYG-editoriksi. Muokkaus perustuu Control-näppäimen kanssa annettuihin komentoihin. Esim. Control-S/E/D/X siirtävät kursoria vasemmalle, ylös, oikealle ja alas. Control-A siirtää kursoria sanan vasemmalle ja Control-F sanan oikealle. Control-G poistaa merkin kursorin alta. Control-P-B (Print-Bold) laittaa tekstin lihavoinnin päälle ja Control-K-S tallentaa tekstin tiedostoon (blocK-Save). Ohjelmassa on myös leikkaa, kopioi ja liitä -toiminnot Control-K-painalluksen takana. IBM XT -koneissa olivat myös käytettävissä nuolinäppäimet ja näppäimistön funktionäppäimet.


title: WordStar

text: WordStarin näppäinkomennot tulivat käyttöön monissa muissakin ohjelmissa esim. JOE tai Turbo Pascalin editori.


title: WordStar

text: WordStarille oli saatavissa myös erikseen ostettavat Spellstar-oikeinkirjoituksentarkistin ja Mailmerge-postitusohjelma.


title: WordStar

text: WordStar 3.0:n konfigurointi eri kirjoittimille tapahtui muokkaamalla debug-ohjelmalla ohjelmabinääriä ja syöttämällä oikeisiin muistiosoitteisiin ohjauskoodit heksalukuina.


title: En Marche!

text: La République en marche! (suom. Tasavalta liikkeelle, Tasavalta eteenpäin tai Tasavalta liikkeessä, lyh. LREM tai LRM, aiemmalta nimeltään En Marche!, on ranskalainen sosiaaliliberaalinen poliittinen puolue, jonka Emmanuel Macron perusti syntymäkaupungissaan Amiensissa Pohjois-Ranskassa.


title: Rangi

text: Rangi on Uuden-Seelannin maorien Taivaan jumala. Eräässä versiossa aikojen alussa Papa, Maan jumalatar, ja Rangi syleilivät toisiaan ja pitelivät lapsistaan tiukasti kiinni, mutta Tangaroa ja muutamat hänen sisaruksistaan vääntäytyivät irti aloittaakseen luomistyön. Tangaroan veli Tawhirimatea, tuulten jumala, suuttui tästä ja nostatti hirmumyrskyn. Tangaroan veli Tane, metsien jumala, oli tarjonnut turvapaikan karkulaisille. Aallot huuhtoivat kaiken elävän mereen.


title: Rumia

text: Rumia on Uuden-Seelannin maorien mytologiassa suuri simpukka, joka kellui tyhjyydessä. Rumian sisällä kehittyi Tangaroa, joka avasi simpukan ja aloitti maailman luomisen.


title: Rumia

text: Philip Wilkinson: Myytit & legendat. Readme.fi, 2009. Sivu 338. Suomentaja Veli-Pekka Ketola ISBN 978-952-220-252-9


title: Sulttaanisarvinokka

text: Sulttaanisarvinokka ("Buceros rhinoceros") on sarvinokkien heimoon kuuluva lintu. Sitä tavataan Bruneissa, Indonesiassa, Malesiassa ja Thaimaassa.


title: Sulttaanisarvinokka

text: Lintu on Indonesiassa ibanien kansanperinteessä ennelintu joka tuo viestejä henkimaailmasta. Se kuuluu moniin seremonioihin, ja siksi se on Sarawakin osavaltion tunnuslintu.


title: Sulttaanisarvinokka

text: Sulttaanisarvinokka on suurikokoinen lintu, noin joutsenen kokoinen. Sen punakeltaisen nokan päällä on ontto rakenne. Suurta nokkaansa se käyttää pähkinöiden ja siemenien murskaamiseen, mutta nokan päällä olevan rakenteen merkitystä ei tunneta.


title: Sulttaanisarvinokka

text: Sulttaanisarvinokka elää lähinnä laajoissa ikivihreissä vanhoissa metsissä, ja siksi sen määrä todennäköisesti vähenee nopeasti elinalueiden hävitessä. Sitä tavataan laajasti mutta sitä on tarkkailtava huolellisesti.


title: Sulttaanisarvinokka

text: Lajin elinaluetta ovat vanhat alavat ja vuoriset metsät ja soiset metsät. Joskus sitä tavataan myös kosteissa vuorimetsissä 1 400 metrin korkeuteen saakka.


title: Sulttaanisarvinokka

text: Sulttaanisarvinokkan uhkana ovat Indonesiassa Sundan laajojen kaupallisten ja laittomien metsänhakkuiden seurauksena metsien häviäminen sekä maanviljelysten laajeneminen. Borneossa paikalliset asukkaat ampuvat sitä ravinnoksi ja hattusulkien saamiseksi. Se palaa pesäkoloihin vaikka ympärillä oleva metsä on hävinnyt, ja tutkimukset osoittavat, että hakkuut vähentävät sen lukumäärää.


title: Krzysztof Habraszka

text: Krzysztof Habraszka (s. 22. heinäkuuta 1977 Bytom) on puolalainen karateka. Hän on viisinkertainen Kyokushinin Euroopan-mestari, joka päätti uransa 2013.


title: Krzysztof Habraszka

text: Habraszka aloitti Kyokushin-karaten harjoittelemisen 1988 ja pääsi Puolan maajoukkueeseen 1997. Kansainvälisissä kisoissa hän saavutti menestystä ensimmäisissä Euroopan avoimissa mestaruuskilpailuissa, kun Habraszka sijoittui neljänneksi hävittyään pronssiottelun Tomasz Najduchille. Kaksi vuotta myöhemmin Habraszka sijoittui viidenneksi Euroopan avoimissa mestaruuskilpailuissa, kunnes seuraavana vuonna 2003 hän saavutti pronssia. Habraszka jatkoi menestystään samana vuonna ja voitti Euroopan raskaansarjan mestaruuden kohdattuaan loppuottelussa Pablo Estensoron. Kotimaassaan hän sijoittui toiseksi Puolan Openissa 2002 hävittyään loppuottelussa Karol Cieslukille.


title: Krzysztof Habraszka

text: 2004 Habraszkasta tuli kolminkertainen Euroopan mestari voitettuaan kaksi Euroopan mestaruutta samana vuonna. Hän voitti ensin Saksassa toukokuussa raskaansarjan mestaruuden Igor Titkovia vastaan. Myöhemmin Habraszka voitti avoimen Euroopanmestaruuden Nicolae Stoiania vastaan käydyssä loppuottelussa.


title: Harvialan rautatieasema

text: Harvialan rautatieasema (lyhenne Hrv) on lakkautettu rautatieliikennepaikka Riihimäki–Tampere-radalla Janakkalassa.


title: Harvialan rautatieasema

text: Harvialan rautatieasema avattiin Turengin aseman alaisena laiturivaihteena Harvialan kartanon tuntumaan silloiseen Vanajan kuntaan vuonna 1899. Kartano oli varsin huomattava maatila, jossa harjoitettiin jo tuolloin merkittävää puutarhaviljelyä ja puutavaraliikennettä. Liikennepaikalta johdettiin jo sen avaamisvuonna kapearaiteinen hevosrata kartanon talouskeskukseen. Rata korvattiin veturein liikennöitävällä kapearaiteisella rautatiellä vuonna 1917. Puutavaran kuljetukseen tarkoitettu rata oli pisimmillään 16 kilometriä ja se ulottui Lammin rajalle saakka. Vuosina 1919–1924 oli käytössä myös toinen haara Äikäälän kartanon eli Vanajanlinnan rakennustyömaalle. Kesäisin radalla oli myös henkilöliikennettä, kun vanajalaisia kuljetettiin avotavaravaunuissa jumalanpalveluksiin Sääjärvelle. Metsärata oli käytössä vuoteen 1955 saakka. Radan punatiilinen veturitalli purettiin 1980-luvulla.


title: Harvialan rautatieasema

text: Harvialan rautatieasema alennettiin pysäkiksi vuonna 1954 ja miehittämättömäksi seisakevaihteeksi vuonna 1968. Vanajan kunta lakkautettiin vuoden 1967 alussa ja sen alueet liitettiin naapurikuntiin, jolloin Harviala tuli kuulumaan Janakkalaan. Tavaraliikenne lopetettiin vuonna 1976 ja henkilöliikenne vuonna 1981. Koko liikennepaikka lakkautettiin vuonna 1982. Noin sata metriä entiseltä asemalta Hämeenlinnan suuntaan otettiin käyttöön Harvialan raiteenvaihtopaikka vuonna 1996.


title: Harvialan rautatieasema

text: Harvialan ja Turengin rautatieasemien välillä tapahtui Suomen kaikkien aikojen tuhoisin, 39 ihmisen hengen vaatinut Turengin junaturma talvisodan aikana maaliskuussa 1940.


title: Rooman metropolikaupunki

text: Rooman metropolikaupunki () on yksi Italian metropolikaupungeista. Se on maakuntatason hallinnollinen alue, joka vuoden 2015 alussa korvasi Rooman maakunnan. Metropolikaupunki sijaitsee Lazion alueella Italian keskiosissa. Metropolikaupunki sisältää Rooman metropolialueen ja läheistä maaseutua.


title: Rooman metropolikaupunki

text: Rooman metropolikaupungin pinta-ala on 5 352 neliökilometriä. Alueen vakinaisten asukkaiden lukumäärä oli vuoden 2015 lopussa 4 340 474. Metropolikaupunki koostuu 121 kunnasta, ja sen pääkaupunki on Rooma.


title: Rooman metropolikaupunki

text: Alueen suurimmat kunnat väkiluvultaan ovat:


title: Barin metropolikaupunki

text: Bari () on yksi Italian metropolikaupungeista. Se on maakuntatason hallinnollinen alue, joka vuoden 2015 alussa korvasi Barin maakunnan. Metropolikapungin pääkaupunki on Bari.


title: Barin metropolikaupunki

text: Metropolikaupunki sijaitsee Apuliassa, niemimaan ”saappaankoron tyvessä” Etelä-Italiassa. Se käsittää noin 5 138 neliökilometrin laajuisen alueen. Metropolikaupungin asukasluku on noin 1,3 miljoonaa, ja siihen kuuluu 41 kuntaa.


title: Bentsyyliamiini

text: Bentsyyliamiini (CHN) on amiineihin kuuluva orgaaninen yhdiste. Yhdistettä voidaan käyttää muun muassa lääkeaineiden ja väriaineiden valmistukseen ja korroosionestoaineena.


title: Bentsyyliamiini

text: Huoneenlämpötilassa bentsyyliamiini on väritöntä tai kellertävää nestettä. Sillä on amiineille tyypillinen ammoniakinkaltainen haju. Bentsyyliamiini liukenee erittäin hyvin muun muassa veteen, etanoliin, dietyylieetteriin ja bentseeniin. Yhdiste on keskivahva emäs ja sen reaktiot ovat tyypillisiä amiineille. Se esimerkiksi muodostaa happojen kanssa suoloja ja karboksyylihappojen tai happokloridien kanssa amideja. Bentsyyliamiini ärsyttää ihoa silmiä ja hengitysteitä ja voi emäksenä aiheuttaa syövytysvammoja. Bentsyyliamiinia on eristetty resedoihin kuuluvan lajin "Reseda media" lehdistä.


title: Bentsyyliamiini

text: Bentsyyliamiinin valmistukseen on useita tapoja. Käytetyimpiä ovat bentsyylikloridin ja ammoniakin välinen reaktio, bentsonitriilin pelkistys vedyttämällä ja bentsaldehydin ja ammoniakin välinen pelkistävä aminointi. Tuote puhdistetaan tislaamalla alennetussa paineessa.


title: Bentsyyliamiini

text: Bentsyyliamiinia käytetään lähtöaineena orgaanisen kemian synteeseissä ja siitä valmistetaan muun muassa lääke- sekä väriaineita sekä maatalouskemikaaleja. Siitä valmistetaan myös synteettisiä tekstiilejä. Bentsyyliamiinia voidaan käyttää myös korroosionestoaineena.


title: Jules Vernen bibliografia

text: Jules Vernen bibliografia.


title: Rikhard III (täsmennyssivu)

text: Rikhard III voi tarkoittaa:


title: Havaijilainen uskonto

text: Havaijilainen uskonto on Havaijin alkuperäisasukkaiden uskonto, joka oli saarten valtauskonto 1800-luvun alkuvuosikymmenille saakka.


title: Havaijilainen uskonto

text: Henkisyys kuului kiinteästi havaijilaisten jokapäiväiseen elämään. Havaijilaiset noudattivat maallisen lakinsa ohella jumalallista lakia ("kapu akua"). Sen rikkominen johti ankaraan rangaistukseen, jopa kuolemantuomioon. Rangaistukselta saattoi välttyä jos ehti paeta "pu'uhonua"-pakopaikkaan katumaan tietyksi ajaksi.


title: Havaijilainen uskonto

text: Havaijilaisen uskonnon ehkä tärkein käsite on elämänvoima "mana", jota on useimmissa ihmisissä, asioissa ja jopa sanoissa. ”Koskemattomat”, joissa "manaa" ei ollut, joutuivat elämään muista erossa, jotta he eivät imisi muiden manaa.


title: Havaijilainen uskonto

text: Havaijilaisten tärkeimpiä jumalia olivat luojajumala Kāne, sodan ja politiikan jumala Kū, sekä maanviljelyn, hedelmällisyyden ja rauhan jumala Lono. Joka lokakuusta helmikuuhun kestäneessä sadonkorjuujuhlassa "Makahikissa" Lono toivotettiin jälleen tervetulleeksi maan päälle. "Makahikin" aikana ei sodittu, rakennettu tai politikoitu.


title: Havaijilainen uskonto

text: Jumalatar Pele hallitsi tulivuoria ja suuttuessaan aiheutti tulivuorenpurkauksia. Hän oli myös hulan suojelijajumalatar. Hulatansseilla oli alun perin uskonnollinen merkitys, ja tanssijat viihdyttivät jumalia temppeleissä ("heiau") suoritetuilla tansseillaan. Temppeleitä oli eri tarkoituksiin. Niissä uhrattiin jumalille ruokaa ja joskus jopa ihmishenkiä kuten rikollisia tai orjia.


title: Havaijilainen uskonto

text: Hengelliset johtajat ("kahuna") erikoistuivat tietylle alalle tai taidolle. He suorittivat temppeleissä rituaaleja saadakseen hengiltä siunauksia tai neuvoja.


title: Havaijilainen uskonto

text: Havaijilaiset hylkäsivät perinteisen uskontonsa sen jälkeen kun kuningas Kamehameha I kuoli 1819. Jumalalliset lait hylättiin ja temppelit tuhottiin, joskin temppelien raunioita on yhä jäljellä. Nykyisin puolet havaijilaisista on kristittyjä ja loput lähinnä muiden suurten uskontojen seuraajia, mutta saarilla on myös muutamia pieniä pakanaryhmiä.


title: Oruchuban Ebichu

text: Oruchuban Ebichu(おるちゅばんエビちゅ, Ebichu Minds the House, "Ebichu on taloudenhoitaja") on vuonna 1990, Risa Itō ideoima sarjakuva, manga-sarja. Mangaa sarjoittaa julkaistiin Japanissa viikoittain, Weekly Giga/chan-lehdessä vuosina 1991–2008.


title: Pressiklubi (täsmennyssivu)

text: Pressiklubi voi tarkoittaa seuraavia asioita:


Institut d’études politiques de Saint-Germain-en-Laye (Sciences Po Saint-Germain-en-Laye) on ranskalainen vuonna 2013 perustettu kauppakorkeakoulu, joka toimii Saint-Germain-en-Layen kaupungissa..
Koulussa on mahdollista opiskella valtiotieteitä, hallintoa, taloutta, geopoliitiikkaa ja yhteiskuntatieteitä.


title: Perjantai (täsmennyssivu)

text: Perjantai voi tarkoittaa seuraavia asioita:


title: Yrityksen saattohoito

text: Yrityksen saattohoito on harmaan talouden muoto, jossa vastaanotetaan esimerkiksi ostamalla yksityishenkilönä palkkiota vastaan konkurssiin ajautuva yritys. Tarkoituksena on vapauttaa yrittäjä veloista ja muista vastuista konkurssitilanteessa. Saattohoitotilanteessa yrittäjä ja ulkopuolinen tuleva omistaja eli saattohoitaja tietävät, että yrityksellä ei tule olemaan todellisia mahdollisuuksia toiminnan jatkamiseen. Toimintaan saattaa liittyä myös kuittikauppaa, ja tyypillisesti saattohoitajan odotetaan hävittävän yrityksen kirjanpito edellisten omistajien rikosten peittämiseksi.


title: Yrityksen saattohoito

text: Saattohoitaminen on laillista liiketoimintaa mikäli se ei sisällä konkurssipesän tyhjentämistä tai omaisuutta ei siirretä velkojien ulottumattomiin. Saattohoitajalle tärkeä tulonlähde on toiminnasta maksettava yleensä muutaman tuhannen euron palkkio.


title: Yrityksen saattohoito

text: 1990-luvun laman aikaan sanomalehtiin ilmestyi ilmoituksia, joissa tarjouduttiin ostamaan velkaantuneita yrityksiä. Kymmenien tuhansien yritysten ajautuminen konkurssiin loi kysyntää yritysten saattohoidolle. Ilmiö nousi jo tuolloin myös poliisin tietoisuuteen. Esimerkiksi vuonna 1999 Kouvolassa ja Helsingissä toimineet neljä liikemiestä saivat syytteet talousrikoksista konkurssipesien saattohoidon takia. Yritysten saattohoitamisella on kausittainen luonne, ja noin kymmenen vuoden välein ilmiö yleistyy.


title: Yrityksen saattohoito

text: Yritysten saattohoitajat itse perustelevat olevansa yrittäjien ystäviä, tai tilanteen vaihtoehdottomuudella yrittäjälle. Suomessa yrittäjä saa konkurssissa osakseen julkisen häpeän, epärehellisen ihmisen maineen ja ikuinen velkavankeus voi pahimmillaan uhata. Monella yrittäjällä taustalla voi olla myös kaiken toivon menettäminen. Valtaosa saattohoitajien asiakkaista onkin rehellisiä yrittäjiä, jotka ovat ajautuneet ongelmiin.


title: Yrityksen saattohoito

text: Arviolta joka kymmenennessä konkurssissa esiintyy lain kannalta arveluttavia toimia, mutta valtaosa talousrikollisuudesta on piilorikollisuutta. Talousrikoksissa kiinnijäämisen riski ja rangaistukset ovat myös huomattavasti pienempiä kuin muussa rikollisuudessa.


title: Yrityksen saattohoito

text: Monesti saattohoidetut yritykset ovat niin velkaisia, että ei ole kenenkään velkojan etujen mukaista hakea niitä konkurssiin. Vuonna 2002 arvioitiin että noin 1200 saattohoidetusta yrityksestä vain 190 oli konkurssimenettelyn piirissä. Vuonna 2007 kartoitettiin viranomaisyhteistyön kehittämisprojektissa saattohoidettuja yrityksiä ja niitä löytyi 1877 kappaletta. Näiden yhteenlasketut verovelat olivat 102 miljoonaa euroa. Tilastokeskuksen mukaan vuonna 2016 Suomessa ajautui konkurssiin 2400 yritystä, joista muutamassa sadassa yrittäjä turvautui saattohoitajaan.


title: Yrityksen saattohoito

text: Vaikka yrityksen myyminen hetkeä ennen konkurssia ei vapautakaan vastuita ja veloista, niin monen saattohoidetun yrityksen kanssa toiminta onnistuu. Useista eri viranomaisista koostuva koneisto ei aina toimi. Monet pesänhoitajat eivät puutu toimintaa, vaikka huomaisivatkin taustalla olevan yrityksen saattohoitoa. Syitä tälle ovat esimerkiksi pesän varattomuus, velkojien haluttomuus ottaa kuluja itselleen, konkurssiasiamiehen toimistolla ei ole varoja selvitykseen tai asianajaja ei itse omalla riskillä halua maksaa kuluja. Jopa 60% konkursseista raukeaa varojen puutteesta. Monesti rikostutkinnat myös kohdistuvat väärään henkilöön eli saattohoitajaan. Saattohoitajan palveluksien käyttämisestä koituu kuitenkin yrittäjälle riskejä, mikäli esimerkiksi yrityksen kirjanpito on laiminlyöty ja rahaa on nostettu käteisenä ulos.


title: Yrityksen saattohoito

text: Jos yrityksen ostava saattohoitaja antaa kaupan yhteydessä valheellisen todistuksen puutteellisen tai olemattoman kirjanpidon vastaanottamisesta, voi varsinainen tilintarkastusvelvollinen jäädä rikosoikeudellisen vastuun ulkopuolelle. Rikoksesta joutuu tuolloin vastuuseen saattohoitajan asemassa oleva.


title: Yrityksen saattohoito

text: Pääsääntöisesti yritysten saattohoitajat laskuttavat toiminnasta muutaman tuhannen euron palkkion. Vaikeissa tapauksissa kulut saattavat nousta kymmeniin tuhansiin. Ammattimaiset saattohoitajat hallinnoivat useita kymmeniä konkurssiyrityksiä. Arviolta sadan yrityksen saattohoitaminen tuottaa saattohoitajalle voittoa puoli miljoonaa euroa.


title: Yrityksen saattohoito

text: Ammattimaisia saattohoitajia saattaa toimia Suomessa noin kaksikymmentä, mutta tarkkaa määrää ei tunneta. Yleensä ammattimaisella saattohoitajalla on jo reilusti velkaa ulosotossa, tuomioita talousrikoksista sekä muita ongelmia, joten hän ei välitä konkurssiyrityksen vastaanottamisen tuomista uusista mahdollisista ongelmista. Tärkeä tulonlähde on saattohoitamisesta maksettava muutaman tuhannen euron "konsulttipalkkio".


title: Yrityksen saattohoito

text: Jotkut yritysten saattohoitajat tehtailevat rikoksia hankkimillaan yrityksillä. Tällöin yritystä voidaan käyttää esimerkiksi kuittikaupassa, rahanpesussa tai muun harmaan talouden välineenä. Perinteisesti yrityksen saattohoitaja tyhjensi pesästä kaiken mitä sieltä saattoi saada, mutta nykyään yritystä saatetaan käyttää hyväksi kaikin mahdollisin keinoin. Toimintaa voi verrata identiteettivarkauteen, tai harmaan talouden valmiiden yritysten kaupan eri muotoihin. Yrityksen nimissä saatetaan tilata tavaraa, ottaa lainaa, avata pankkitilejä ja pestä rahaa.


title: Yrityksen saattohoito

text: Osa saattohoitajista tekee työtä kausittaisesti tai päätyy asemaan sattumalta. Uudehko ilmiö on ulkomaisten ja pääsääntöisesti virolaisten saattohoitajien saapuminen Suomeen. Heidän osaltaan tutkinta on vaikeaa, sillä asiakirjoja täytyy kääntää muun muassa viroksi ja lähettää virka-apupyyntöjä ulkomaille. Ulkomaiset saattohoitajat ottavat vastuulleen yhden tai kaksi konkurssipesää ja poistuvat sen jälkeen maasta. Joskus saattohoitajaksi saattaa päätyä huono-osainen kadunmies. Räikeimmillään tämä ei edes ole tiennyt olevansa yrityksen omistaja.


title: Yrityksen saattohoito

text: Usean eri rikoksen tunnusmerkistö saattaa täyttyä saattohoitajan käyttämisestä. Saattohoitajana toimiminen on vaikuttanut tuomioissa rangaistusta ankaroittavana seikkana (KKO 2009:77). Yleensä toimintaan liittyy muun muassa verorikoksia ja velallisen epärehellisyyttä. Omistamansa velkaisenkin yrityksen myynti on kuitenkin täysin laillista. Saattohoitaminenkin itsessään on laillista liiketoimintaa mikäli se ei sisällä konkurssipesän tyhjentämistä tai omaisuutta ei siirretä velkojien ulottumattomiin.


title: Isaac Yaya

text: Isaac Yaya (s. 5. heinäkuuta 1979) on ranskanpolynesialainen uransa päättänyt pikajuoksija.


title: Isaac Yaya

text: Helsingin MM-kilpailuissa 2005 Yaya kilpaili 400 metrin juoksussa. Hän juoksi alkuerässä ajan 47,75 s, eikä selviytynyt välieriin. Sisäratojen maailmanmestaruuskilpailuissa 2006 Yaya ei päässyt 400 metrin juoksussa jatkoon alkueristä ajallaan 48,45 s. Aika oli maan ennätys.


title: Isaac Yaya

text: Yaya osallistui nuorten MM-kilpailuissa 1998 Annecyssa 200 metrin ja 400 metrin juoksuun. Hän jäi molemmissa kilpailuissa alkueriin ajoilla 22,64 s ja 50,10 s.


title: Isaac Yaya

text: Yaya pitää hallussaan Oseanian sisäratojen ennätystä 50 metrin juoksussa ajalla 6,03 s.


title: Hallitustenvälinen järjestö

text: Hallitustenvälinen järjestö tai valtioiden välinen järjestö () on kansainvälinen organisaatio, jonka jäseninä on suvereeneja kansallisvaltioita. Hallitustenväliset järjestöt ovat kansainvälisiä järjestöjä, joihin luetaan kuuluvaksi myös kansainvälisiä kansalaisjärjestöjä (). Hallitustenvälisistä järjestöistä poiketen kansainväliset kansalaisjärjestöt ovat tyypillisesti kansallisvaltioista riippumattomia. Hallitustenvälisistä järjestöistä käytetään toisinaan myös nimitystä hallitustenvälinen organisaatio. Euroopan interaktiivinen termipankki ohjeistaa käyttämään termiä hallitustenvälinen järjestö.


title: Hallitustenvälinen järjestö

text: Hallitustenvälisten järjestöjen asema kansainvälisessä yhteisössä on globalisaation myötä huomattavasti voimistunut viimeisten vuosikymmenten aikana. Useista hallitustenvälisistä järjestöistä on kehittynyt merkittäviä maailmanpolitiikan instituutioita, joista osalla on myös kansallisen itsemääräämisoikeuden ylittävää päätösvaltaa jäsenvaltioihinsa nähden. Hallitustenvälisten järjestöjen määrä kasvoi 1900-luvun aikana muutamasta kymmenestä lähes kahteen tuhanteen. Kansainvälisen oikeuden subjektin aseman täyttäviä hallitustenvälisiä järjestöjä on noin 300.


title: Hallitustenvälinen järjestö

text: Jotta hallitustenvälinen järjestö voi saavuttaa kansainvälisen oikeuden oikeussubjektin aseman ja oikeuskelpoisuuden, sen tulee täyttää tietyt kriteerit. Ensinnäkin hallitustenvälinen järjestö perustetaan valtiosopimuksella, jonka osapuolena olevat valtiot eli järjestön jäsenmaat ratifioivat. Ilman kahden tai useamman valtion välistä valtiosopimusta valtioiden välinen yhteenliittymä ei ole juridisesti hallitustenvälinen järjestö. Esimerkiksi G20-ryhmä ja Arktinen neuvosto ovat valtioiden välisiä ryhmittymiä, jotka eivät pohjaudu ratifioituun valtiosopimukseen, ja jolla siitä syystä ei ole täysivaltaisen kansainvälisen oikeuden subjektin asemaa. Muita kansainvälisen oikeuden subjektin täyttävän hallitustenvälisen järjestön kriteerejä ovat vähintään yhden toiminnassa olevan toimielimen takaama organisatorinen pysyvyys, vähintään osittainen itsenäisyys järjestön ulkopuolisista toimijoista ja järjestön perustaminen kansallisen oikeuden sijaan kansainvälisen oikeuden alaisuuteen.


title: Hallitustenvälinen järjestö

text: Hallitustenvälisten järjestöjen oikeudellinen asema on selkeytynyt 1900-luvun alkuvuosikymmeniin verrattuna. Nykyisin niiden kansainvälisen oikeuden oikeushenkilöllisyys voidaan rinnastaa valtioihin, jonka myötä ne voivat muun muassa solmia sopimuksia, hankkia omaisuutta ja toimia osapuolena tuomioistuimissa. Kansainvälisen oikeuden oikeushenkilöllisyys erottaa hallitustenvälisen järjestöt yksityisluontoisista kansainvälisistä järjestöistä.


title: Hallitustenvälinen järjestö

text: Hallitustenvälisiä järjestöjä jaotellaan tyypillisesti jäsenyysperusteiden ja tarkoituksen perusteella. Niillä on erilaisia jäsenten väliseen sopimukseen perustuvia tavoitteita, jotka perustuvat kansainväliselle yhteistyölle. Tavoitteet voivat liittyä esimerkiksi rauhan edistämiseen, ympäristönsuojeluun, talouskasvun edistämiseen tai terveydenhuollon kehittämiseen. Osa hallitustenvälisistä järjestöistä toimii foorumina hyvin monenlaisille kysymyksille, kun taas joidenkin toiminta on keskittynyt tiettyyn toimintaan tai alaan. Esimerkiksi Yhdistyneiden kansakuntien toimintakenttä on hyvin laaja ja yleismaailmallinen, kun taas Interpolin toiminta on rajattu kansainväliseen poliisiyhteistyöhön.


title: Hallitustenvälinen järjestö

text: Osa hallitustenvälisistä järjestöistä toimii globaalisti tai maailmanlaajuisesti. Näiden järjestöjen jäsenyys on yleisesti mahdollinen kaikille kansallisvaltioille ympäri maailman, kunhan tietyt maantieteelliseen sijaintiin liittymättömät kriteerit täyttyvät. Tällaisia organisaatioita ovat muun muassa Yhdistyneet kansakunnat, Interpol, Maailman kauppajärjestö ja Kansainvälinen valuuttarahasto.


title: Hallitustenvälinen järjestö

text: Joidenkin hallitustenvälisten järjestöjen jäseneksi voidaan hyväksyä ainoastaan tiettyyn maanosaan tai maantieteelliseen alueeseen kuuluvia valtioita. Esimerkiksi Euroopan unionin jäsenyys edellyttää valtion sijaintia Euroopassa. Muita esimerkkejä alueellisista järjestöistä ovat Euroopan neuvosto, Nato ja Afrikan unioni.


title: Hallitustenvälinen järjestö

text: Joidenkin hallituksenvälisten järjestöjen jäsenyyden ehdot liittyvät johonkin muuhun kuin maantieteelliseen sijaintiin, jonka vuoksi niitä kutsutaan selektiivisiksi organisaatioiksi. Jäsenyys voi liittyä esimerkiksi uskontoon, kieleen, kulttuuriin tai kansallisuuteen. Esimerkiksi Islamilaisen yhteistyöjärjestön jäsenyyden ehdot liittyvät uskontoon ja OIF:n kieleen.


title: Hallitustenvälinen järjestö

text: Jotkut hallitustenväliset järjestöt ovat talousorganisaatioita, jolloin ne voivat toimia esimerkiksi vapaakaupan edistämiseksi. Esimerkkejä talouteen keskittyvistä hallitustenvälisistä järjestöistä on OECD ja öljyntuottajavaltioiden yhteistyöjärjestö OPEC.


title: Kanaanilaisten uskonto

text: Kanaanilaisten uskonto oli Välimeren itärannikolla Syyrian ja nykyajan Palestiinan osissa muinoin asuneiden kanaanilaisten uskonto. Se oli muinaisten israelilaisten uskonnon aikalainen, ja se on jättänyt joitain jälkiä nykypäivän maailmaan suurten seemiläisten uskontojen kautta.


title: Kanaanilaisten uskonto

text: Tiedot kanaanilaisten uskonnosta ovat peräisin teksteistä, jotka löydettiin muinaisen Ugaritin kaupungin kaivauksissa nykyisessä Ras Šamrassa Syyrian rannikolla. Ugaritin monimutkaisen pantheonin hupulla oli ylijumala Ēl. Häntä aktiivisempi oli Baal, ’Herra’, joka yhdistettiin säähän ja sateeseen ja joka toi hedelmällisyyttä. Jumalattaria olivat muun muassa Athirat, Ēlin puoliso, sekä Anat, rakkauden ja sodan raju jumalatar, Baalin sisar ja mahdollisesti myös puoliso. Baalin mahtavat vastustajat olivat Yamm sekä suuret merihirviöt Litan ja Tunnan (Raamatun Leviatan ja Tannin).


title: Kanaanilaisten uskonto

text: Baalista tunnetaan kertomuksia, joissa hän taistelee Merta ja Kuolemaa vastaan. Tarinaan liittyy kuoleminen ja ylösnouseminen, ja kanaanilaiset rituaalit kytkeytyivätkin vuodenaikojen vaihteluun ja hedelmällisyyteen. Toisissa teksteissä puhutaan riiteistä, joissa kuningas puhdistautuu ja uhraa eri jumalille.


title: Kanaanilaisten uskonto

text: Kanaanilaisten uskontoon liittyy läheisesti heidän seuraajiensa foinikialaisten uskonto, joka noudatteli pääpiirteissään samoja linjoja. Esimerkiksi foinikialaisten tärkein jumalatar Astarte sai vaikutteita kanaanilaisten Anatilta.


title: Islannin Haukan ritarikunta

text: Islannin Haukan ritarikunta (isl. "Hin íslenska fálkaorða)" on Islannin tasavallan kansallinen kunniaritarikunta. Se perustettiin 3. heinäkuuta 1921 silloisen Tanskan ja Islannin kuninkaan Kristian X toimesta ja ritarikunta jakaa kunniamerkkejä useimmiten esimerkiksi valtionpäämiehille ja ansioituneille islantilaisille.


title: Islannin Haukan ritarikunta

text: Haukan ritarikunnan suurmestarina toimii Islannin presidentti.


title: Islannin Haukan ritarikunta

text: Ritarikunnassa on viisi luokkaa:


title: Amazon Echo

text: Amazon Echo on Amazon.comin kehittämä puheohjauksella toimiva kaiutin, joka käyttää Amazon.comin omaa Alexa-teköälyä. Echon avulla voi soittaa musiikkia, ohjata älykodin laitteita ja tilata Amazon.comista tuotteita. Laitevalmistajat voivat tehdä sovellusrajapinnan avulla sovelluksia, jotka toimivat yhdessä Echon kanssa. Echo tuli laajalti myyntiin Yhdysvalloissa 2015 ja Saksassa sekä Isossa-Britanniassa 2016. Echo kehitettiin aluksi vain Amazon Prime -palvelun asiakkaiden musiikin kuuntelua varten, mutta se nousi nopeasti suosituksi. Menestyksen myötä Amazon Echosta julkaistiin monia muita versioita, kuten kuten kosketusnäytöllä varustettu Amazon Echo Show ja alkuperäistä Echoa pienempi Amazon Echo Dot.


title: Amazon Echo

text: Amazon Echon käyttämälle Alexa-tekoälylle lähetetyt käskyt lähetetään prosessoitavaksi Amazonin palvelimille, josta oikea vastaus lähetetään takaisin. Kun puheentunnistus on käynnistetty sanomalla ”Alexa”, Echon käyttäjän ja Alexan väliset keskustelut tallennetaan Amazonin palvelimille. Amazonin mukaan puheentunnistusta käyttävässä Echossa näkyy merkkivalo.


title: Amazon Echo

text: Amazon Echossa on automaattisesti päällä Amazon.comista tilauksia tekevä ominaisuus, vaikka Echo ei kykene tunnistamaan oikeaa omistajaansa. Vuoden 2017 alussa 6-vuotias tyttö osti vahingossa puheohjauksella itselleen 170 euron arvoisen nukkekodin. Myöhemmin uutisankkuri kertoi tapauksesta ja aiheutti lisää vahinkotilauksia.


title: Amy Finkelstein

text: Amy Finkelstein (s. 2. marraskuuta 1973, New York) on yhdysvaltalainen taloustieteilijä ja taloustieteen professori (John & Jennie S. MacDonald Professor of Economics) Massachusetts Institute of Technologyssa. Hänelle myönnettiin John Bates Clark -mitali vuonna 2012.


title: Amy Finkelstein

text: Finkelstein väitteli taloustieteen tohtoriksi MIT:stä vuonna 2001 otsikolla "Adverse selection and government intervention in life and health insurance markets". Finkelstein on erikoistunut terveystaloustieteeseen.


title: Amazon Alexa

text: Amazon Alexa on Amazon.comin kehittämä ja julkaisema virtuaaliavustaja, jota käytettiin ensiksi Amazon Echossa. Vuoden 2017 CES-messuilla sen ilmoitettiin laajenevan muidenkin valmistajien älykaiuttimiin ja muihin laitteisiin. Sovelluskehittäjille avatulla ja alustariippumattomalle Alexalle esiteltiin CES 2017 -messuilla enemmän kehittäjän ulkopuolisten valmistajien toteutuksia kuin Cortanalle, Sirille tai Google Assistantille.


title: Amazon Alexa

text: Amazon Alexa aktivoituu sanomalla sille ”Alexa”, minkä jälkeen käyttäjän ja Alexan väliset keskustelut tallennetaan Amazonin palvelimille. Amazon.com ei ole suostunut kertomaan, käyttääkö se Alexan kuulemaa puhetta kohdennettuun mainontaan tai tuotesuosituksiin. Alexalle lähetetyt käskyt lähetetään prosessoitavaksi Amazon.comin palvelimille, josta oikea vastaus lähetetään takaisin. Alexa osaa muun muassa vastata käyttäjänsä esittämiin kysymyksiin, kertoa urheilutuloksia ja käynnistää musiikin toiston.


title: Aasinnahka

text: Aasinnahka (ransk. "Peau d’âne") on ranskalainen elokuvamusikaali vuodelta 1970. Sen on ohjannut Jacques Demy, ja se perustuu Charles Perraultin samannimiseen runomuotoiseen satuun vuodelta 1694. Elokuvan pääosissa ovat Catherine Deneuve ja Jean Marais, ja elokuvan musiikin on säveltänyt Michel Legrand. Elokuva oli Ranskassa Demyn uran suurin yleisömenestys, sillä sen katsojaluku nousi yli kahden miljoonan.


title: Aasinnahka

text: Kuningas lupaa kuolemaisillaan olevalle kuningattarelle, että menee tämän kuoleman jälkeen naimisiin vain yhtä hyveellisen ja kauniin naisen kanssa. Kuningattaren kuoltua neuvonantajat painostavat kuningasta hankkimaan puolison. Kuningas on sitä mieltä, että ainut tapa, jolla hän voi kunnioittaa lupaustaan, on mennä naimisiin oman tyttärensä, prinsessan, kanssa. Huolestunut prinsessa kysyy neuvoa kummitädiltään, joka neuvoo tätä pyytämään kuninkaalta vaikeasti hankittavia lahjoja. Prinsessa pyytää erilaisia lahjoja, jotka kaikki kuningas hankkii, viimeisenä jalokuvia ulostavan aasin nahka. Prinsessa naamioituu aasinnahkaan ja pakenee valtakunnasta. Pian hän löytää työtä sikalassa, jolloin kohtalo puuttuu peliin.


title: Pista Ski Cross

text: Pista Ski Cross on laskettelupuisto Watles Ski Areassa Malles Venostan kunnassa Italiassa.


title: Pista Ski Cross

text: Pista Ski Cross toimii freestylehiihdon maailmancupin skicross-kilpailuiden isäntäpaikkana.


title: Sormenjälkitunnistus

text: Sormenjälkitunnistus on sormenjäljen tunnistamiseen perustuva biometrinen tunnistamisen tapa. Sormenjälkitunnistuksessa tunnistettavaa sormenjälkeä verrataan joko useaan tietokantaan tallennettuun sormenjälkeen tai tietyn henkilön sormenjälkiin.


title: Sormenjälkitunnistus

text: Sormenjälkitunnistus on ollut yksi 2010-luvun merkittävimpiä innovaatioita älypuhelimissa. Se yleistyi lippulaivapuhelimissa 2010-luvun puolivälissä. Vuonna 2015 PhoneArenan testissä olleista viidestä lippulaivapuhelimista neljässä oli kosketuspohjainen sormenjälkitunnistin, joka avautui nopeimmillaan noin 0,8 sekunnissa. Apple lisäsi tuen sormenjälkitunnistukselle iPhone 5:ssä, iPad Air 2:ssa ja iPad Mini 3:ssa. Tuki sormenjälkitunnistukselle tuli Androidiin Marshmallow-päivityksessä. Applen iPhone 5s -puhelimessaan käyttämä sormenjälkitunnistin ei toimi luotettavasti arpisia tai kostuneita sormenpäitä.


title: Sormenjälkitunnistus

text: Monia sormenjälkitunnistimia voidaan huijata korkealaatuisella sormenjäljestä otetulla lateksikopiolla. Vuonna 2016 joitakin Android-puhelimia saatiin huijattua tulostamalla sormenjälki mustesuihkutulostimella erikoispaperille. Mikrobitti onnistui vuonna 2017 tekemään monen puhelimen sormenjälkitunnistimen avaavan keinosormenjäljen liivatelehdistä, vedestä, grafiittijauheesta ja kaksikomponenttisilikonista.


title: Sormenjälkitunnistus

text: Sormenjäljen kopioimisen lisäksi sormenjälkitunnistus on onnistuttu ohittamaan ohjelmallisesti. Yhdysvalloissa viranomaisilla on oikeus käyttää epäillyn rikollisen sormenjälkeä laitteen avaamiseen, mutta viranomaiset eivät saa pakottaa epäiltyä paljastamaan vain laitteen omistajalla olevaa PIN-koodia tai salasanaa. Älypuhelimen sormenjälkitunnistin ottaa kuvan useista sormenjäljen osista, ja monesti mitä tahansa niistä voi käyttää tunnistautumiseen. Pienikokoisten sormenjälkitunnistimen antureiden heikon resoluution takia sormenjälkitunnistin ei välttämättä kykene erottamaan kaikkia sormenjälkiä toisistaan ja se saattaa avata laitteen väärällä sormenjäljellä.


title: Sormenjälkitunnistus

text: Sormenjäljet on perinteisesti kaapattu halutun henkilön näplimistä esineistä, mutta vuonna 2014 tutkija Jan Krissler esitteli pelkästä valokuvasta hankittuja sormenjälkiä. Japanilaistutkija Isao Echizenin johtama ryhmä onnistui vuonna 2017 tekemässään kokeessa hankkimaan kolmen metrin päässä olevan ihmisen sormenjäljet 20 megapikselin järjestelmäkameralla. Sormenjälkitunnistuksen käyttäminen monissa palveluissa tekee siitä arvokkaan tunnistautumiskeinon ja sen varastaminen mahdollistaa identiteettivarkauden. Varastettua sormenjälkeään ei voi vaihtaa.


title: Stara (täsmennyssivu)

text: Stara voi tarkoittaa seuraavia asioita:


title: The Rifles

text: The Rifles on Yhdistyneen kuningaskunnan jalkaväkirykmentti, joka muodostettiin 1. helmikuuta 2007. Siihen kuuluu viisi aktiivipalveluksessa olevaa ja vuodesta 2017 alkaen kolme reservipatalajoonaa. Lisäksi siihen kuuluu joukko komppanioita, jotka on liitetty eri reservipataljooniin. Kukin rykmentin pataljoonista on ollut alkujaan pataljoona jommassakummassa kevyen divisioonan rykmentissä. Tästä on poikkeuksena I pataljoona, joka on muodostettu yhdistämällä kaksi rykmenttiä. Perustamisestaan lähtien rykmentti on osallistunut taistelutoimiin Irakissa ja Afganistanissa.


title: The Rifles

text: The Rifles luotiin Britannian maavoimien uudelleen organisoinnin yhteydessä eli niin sanottua Future Army Structurea. Alkuperäisen ilmoituksen mukaan Kevyen divisioonan piti säilyä ennallaan lukuun ottamatta kevyttä jalkaväkeä, joka liitettäisiin uuteen pataljoonaan yhdistettäessä kaksi olemassa olevaa rykmenttiä kummankin reservipataljoonan tullessa lakkautetuksi. Puolustusministeri ilmoitti kuitenkin 24. marraskuuta 2005 neljästä rykmentistä tehtävän viisi pataljoonainen rykmentti. The Rifles muodostettiin 1. helmikuuta 2007 yhdistämällä neljä kevyen divisioonan rykmenttiä, jotka olivat:


title: The Rifles

text: Rykmenttiin kuuluu esikunnan lisäksi viisi vakinaista ja kolme reservipataljoonaa, joista kullakin on erityistehtävä. Ne ovat:


title: Guiyu oneiros

text: Guiyu on sukupuuttoon kuollut luukalojen suku, ja niistä vanhin tunnettu. Se eli Kiinassa 419 miljoonaa vuotta sitten myöhäisellä siluurikaudella. Sen fossiili tulee Kuantin muodostuman mutaisista kalkkikivistä Yunnanin maakunnasta, Kaakkois-Kiinasta. Kala oli eläessään 33 senttiä pitkä, ja sen luuranko on todella hyvin säilynyt.


title: Guiyu oneiros

text: Tällä yksilöllä oli sekä viuhkaeväisten että varsieväisten piirteitä, mutta kokonaisuudessaan se oli lähempänä varsieväisiä.


title: White Material

text: White Material on vuonna 2009 ensi-iltansa saanut Claire Denis’n ohjaama ranskalais-kamerunilainen draamaelokuva, jonka pääosissa ovat Isabelle Huppert ja Christopher Lambert. Elokuva kertoo valkoisesta ranskalaisperheestä, joka taistelee säilyttääkseen kahviplantaasinsa sisällissodan ja väkivallan repimässä ranskankielisessä afrikkalaisessa maassa. Claire Denis ja Marie NDiaye kirjoittivat elokuvan käsikirjoituksen. Pascal Caucheteux oli elokuvan tuottajana. "White Material" sai ensi-iltansa vuoden 2009 Venetsian elokuvajuhlilla, missä Claire Denis oli ehdokkaana pääkilpailussa parhaan elokuvan Kultaisen leijonan saajaksi.


title: White Material

text:
Ranskalaissyntyinen Maria Vial (Isabelle Huppert) viljelee kahvia plantaasillaan yhdessä entisen miehensä Andrén (Christopher Lambert), poikansa Manuelin (Nicolas Duvauchelle) ja Andrén isän Henrin (Michel Subor) kanssa nimeämättömässä ranskankielisessä afrikkalaisessa maassa. Verinen vallankaappaus ja sisällissota kiristyvät alueella, jossa korruptoituneen hallituksen joukot ja kapinallisten lapsiarmeija taistelevat keskenään aivan plantaasin porteilla. Maria menettää pelokkaat työntekijänsä, mihin on syynä lähituntumaan edenneet väkivaltaiset poliittiset levottomuudet. Itsepäinen ja uhmakas Maria ei suostu jättämään plantaasiaan, joten hän rekrytoi uusia työntekijöitä sadonkorjuuseen. Välit kiristyvät sekä perheen sisällä että suhteessa paikalliseen yhteisöön. Maria vaarantaa perheensä turvallisuuden auttaessaan kapinallisten joukkojen johtajaa, ”Nyrkkeilijää” (Isaach de Bankolé).
"White Material" kuvattiin Kamerunissa 6,3 miljoonan euron budjetilla. Elokuvan tuotantoyhtiönä oli Why Not Productions, jota oli tukemassa Wild Bunch, France 3 Cinéma ja Les Films Terre Africaine. Elokuvan virallinen traileri julkaistiin 10. helmikuuta 2010.


title: White Material

text: "White Material" sai ensi-iltansa Venetsian elokuvajuhlilla Italiassa 6. syyskuuta 2009. Elokuva sai teatteriensi-iltansa Ranskassa 24. maaliskuuta 2010, oli Wild Bunch Distributionin teatterilevittämä ja keräsi teatterikierroksensa aikana 147 295 katsojaa. Elokuvan Kamerunin ensi-ilta oli Écrans noirsin elokuvajuhlilla Yaoundéssa kesällä 2010. Elokuva on kiertänyt useita elokuvajuhlia ympäri maailman, kuten Toronton ja Karlovy Varyn elokuvajuhlat. "White Material" ei saanut Suomessa teatteriensi-iltaa, mutta se esitettiin Rakkautta ja anarkiaa -elokuvajuhlilla Helsingissä 15. syyskuuta 2011. Elokuvan Suomen televisioensi-ilta oli Yle Teema -kanavalla 16. lokakuuta 2013.


title: White Material

text: "White Material" näyttelijöineen on saanut elokuvakriitikoilta ylistävän vastaanoton. Rotten Tomatoes -sivuston mukaan 88% kriitikoista on antanut elokuvalle positiivisen arvosanan 7,3/10 keskiarvolla. Keräys perustuu 81 arviointiin. 11 058 käyttäjästä 64% on antanut elokuvalle positiivisen arvosanan 3,2/5 keskiarvolla. Metacritic-sivuston mukaan 26 arvostelun perusteella elokuva on saanut 81 pistettä sadasta mahdollisesta. Metacriticin 24 käyttäjää on antanut elokuvalle keskiarvon 6,4/10. Internet Movie Databasen 4 998 käyttäjää on antanut elokuvalle keskiarvon 7,0/10. Roger Ebert antoi elokuvalle kolme ja puoli tähteä neljästä. Vuonna 2017 "The New York Timesin" kriitikot arvioivat "White Materialin" tämän vuosisadan 25 parhaan elokuvan joukkoon.


title: White Material

text: "White Material" julkaistiin Ranskassa DVD:lle 28. syyskuuta 2010. Elokuva julkaistiin Yhdysvalloissa niin DVD:lle kuin blu-rayllekin 12. huhtikuuta 2011.


title: Snowpark Feldberg

text: Snowpark Feldberg (myös Seebuck Funpark) on laskettelupuisto Wintersportzentrum Feldbergissä Feldbergin kunnassa Saksassa.


title: Snowpark Feldberg

text: Snowpark Feldbergissä on järjestetty freestylehiihdon maailmancupin skicross-kilpailuja.


title: Cosmic Girls

text: Cosmic Girls (, tunnetaan myös nimellä WJSN) on eteläkorealais-kiinalainen tyttöbändi, johon kuuluvat Seola, Xuan Yi, Bona, Exy, Soobin, Luda, Dawon, Eunseo, Cheng Xiao, Mei Qi, Yeoreum, Dayoung ja Yeonjung. Yhtye debytoi 25. helmikuuta 2016 minialbumillaan "Would You Like?".


title: Cosmic Girls

text: Yhtyeen jäsenet ovat:


title: Solar Jetman: Hunt for the Golden Warpship

text: Solar Jetman: Hunt for the Golden Warship on Zippo Gamesin ja Raren kehittämä ja Tradewestin julkaisema shoot ’em up. Se julkaistiin Nintendo Entertainment Systemille Pohjois-Amerikassa 14. lokakuuta 1990 ja Euroopassa 26. syyskuuta 1991. Peli on "Jetman" -pelisarjan kolmas osa ja Nintendo julkaisi sen myöhemmin Yhdysvalloissa uudelleen vuonna 1990 PlayChoice-10 kolikkopelikoneelle.


text: Vuonna 2015 peli julkaistiin Xbox Onelle osana "Rare Replay" -kokoelmaa.


title: Pontedera

text: Pontedera on kaupunki Keski-Italiassa Toscanassa. Se sijaitsee Arnojoen varrella noin 60 kilometriä Firenzestä länteen. Pontederan teollisuus on monipuolista: kaupunki tunnetaan muun muassa Vespa-skoottereista.


title: Pontedera

text: Pontedera sijaitsee alankomaalla Toscanan luoteisosassa noin 30 kilometriä Välimeren rannikolta sisämaahan ja 22 kilometriä Pisasta itään. Pohjoisessa Pontedera rajoittuu Arnojokeen, jonka sivujoki Era virtaa Pontederan halki etelä–pohjoissuuntaisesti. Pontedera sijaitsee maanteitse hieman yli 300 kilometriä Milanosta kaakkoon ja osapuilleen samanverran Roomasta luoteeseen.


title: Pontedera

text: Pontederan vuotuinen keskilämpötila on 14,8 °C. Kesän ylimmät lämpötilat ovat keskimäärin noin 29 °C, talven alimmat puolestaan noin 2–3 °C. Kaupungin pohjoispuolinen Monte Pisanon vuoristo vaikuttaa voimakkaasti alueen sademääriin.


title: Pontedera

text: Pontederan nimi viittaa Erajoen ylittävään keskiaikaiseen siltaan, jota Pisan ja Firenzen väliä matkustavat käyttivät vuosisatojen ajan. Ponte d'Era eli Erajoen silta lyhentyi muotoon Pontedera. Kaupungin virallinen latinankielinen nimi on Pons Herae, renessanssiajan lähteissä tavataan myös muoto Pons ad Heram.


title: Pontedera

text: Pontederan alueelta on löydetty jälkiä paleoliittisen kauden asutuksesta. Neoliittisella kaudella alueella lienee ollut kolme vuosisataa kestänyt katkeamattoman asutuksen jakso. Pontedera sijaitsee muinaisten etruskien asuinalueella, jota kutsutaan nimellä Etruria; nykyisen Pontederan alueelta ei kuitenkaan ole löydetty jälkiä etruskien asutuksesta. Vuonna 2010 löydettiin roomalaisen maatilan jäänteet vanhan Ponte alla Navettan läheisyydestä.


title: Pontedera

text: Pisalainen Upezzinghin suku rakennutti sillan Eran jokisuuhun, varhaisimmat merkit sillasta on ajoitettu vuoteen 1099. Tuolloin alueella oli sittemmin kadonnut kylä Travalda. Varhaisimmat jäljet Pontederasta ovat vuodelta 1163. Strategisesti keskeisellä alueella sijainnut Pontedera oli sittemmin milloin Pisan, milloin Firenzen hallinnassa. Renessanssin myötä Pontederan strateginen merkitys katosi ja siitä alkoi kehittyä kaupallinen keskus. 1900-luvulla kaupungin teollisuus kehittyi, yksittäisistä yrityksistä keskeisin oli Piaggio. Teollinen toiminta oli siinä määrin huomattavaa, että Pontedera joutui toisen maailmansodan aikana pommitusten kohteeksi. Piaggion rooli 1960-luvun taloudellisessa nousussa oli merkittävä. 2000-luvulla Pontedera on säilyttänyt asemansa merkittävänä teollisuuskaupunkina.


title: Pontedera

text: Pontederan väkiluku vuonna 1861 oli noin 10 700. Vuoteen 1981 mennessä väkiluku oli kasvanut 28 000:een, sen jälkeen väkiluku supistui voimakkaasti, vuonna 2001 väestöä oli noin 25 000. Sittemmin väkiluku kääntyi jälleen kasvuun.


title: Pontedera

text: Kulttuurialueelleen tyypillisesti Pontederassa on lukuisia uskonnollisia rakennuksia ja palatseja. Uusklassinen duomo di Pontedera (Propositura dei Santi Jacopo e Filippo) rakennettiin vuosina 1840–1864. La chiesa del Santissimo Crocifisso rakennettiin 1270-luvulla ja uusittiin täysin 1600–1700-luvuilla. Pontederassa sijaitsee teollinen museo Museo Piaggio Giovanni Alberto Agnelli. Valkoisesta marmorista rakennettu silta, Il ponte napoleonico, tuhottiin toisessa maailmansodassa, mutta jälleenrakennettiin sodan jälkeen entisenkaltaisena.


title: Pontedera

text: Pontedera oli aiemmin Arnon jokilaakson merkittävä maataloudellinen keskus. Piaggion tehtaiden myötä elinkeinorakenne alkoi painottua teollisuuteen. Muun muassa Vespa-skootterit ovat Piaggion valmistamia. Pitkälle erikoistunutta autoteollisuutta edustaa Mazzanti Automobili, joka valmistaa muun muassa urheiluautomallia Mazzanti Evantra V8. Koneenrakennuksen ohella Pontederassa on myös elintarviketeollisuutta, yksittäisistä yrityksistä mainittakoon 1870 perustettu Crastan ja suklaatehdas Amedei.


title: Pontedera

text: Pontederan rautatieasema sijaitsee rataosuudella Ferrovia Leopolda. Aseman virallinen nimi on Stazione di Pontedera-Casciana Terme, ja se sijaitsee Piazza Unità d'Italia -aukion äärellä. Pontederan ensimmäinen rautatieasema otettiin käyttöön vuonna 1846, nykyinen asema on vuodelta 1928. Matka-aika reitillä Pontedera – Firenze Santa Maria Novella on noin 45–55 minuuttia. Matka-aika Pontedera – Milano Centrale on nopeimmilla junilla alle kolme tuntia.


title: Pontedera

text: Maantieliikenteen keskeinen valtaväylä on Strada di grande comunicazione Firenze–Pisa–Livorno eli Superstrada Firenze–Pisa–Livorno. Pontederan kohdalla tiellä on kaksi liittymää, niiden etäisyydet Firenzestä ovat 51 km ja 56 km.


title: Pontedera

text: Pontederan tärkein jalkapallojoukkue on 1912 perustettu Unione Sportiva Città di Pontedera (U.S. Città di Pontedera). Joukkueen sarja on Lega Pro.


title: Pontedera

text: Tunnettuja Pontederassa syntyneitä henkilöitä ovat muun muassa arkkitehti ja kuvanveistäjä Andrea Pisano (1270–1349), poliitikko Giovanni Gronchi (1887–1978), piispa Vasco Giuseppe Bertelli (1924–2013), muusikko Riccardo Fogli (s. 1947), maantiepyöräilijä Fabiana Luperini (s. 1974) ja jalkapalloilija Dario Dainelli (s. 1979).


title: Shapefile

text: Shapefile on suosittu avoin vektoripohjainen formaatti geospatiaalisen tiedon tallentamiseen paikkatietojärjestelmissä. Shapefileja käytetään muiden vektorimuotoisten formaattien tavoin alue-, viiva- ja pistemuotoisen (polygons/lines/points) geometriatiedon ja jokaisen kohteen muiden tietojen (voidaan itse määritellä mitä tietoa halutaan) tallentamiseen. Esimerkkeinä tallennettavasta tiedosta voisivat olla järvet (alueet), joet (viivat) ja pisteet (yksittäiset puut).


title: Shapefile

text: Shapefile-formaatin on kehittänyt yhdysvaltalainen paikkatietoratkaisuiden toimittaja Esri. Shapefile-standardin päätarkoitus onkin saada paikkatietojärjestelmät (GIS) toimimaan keskenään yhteneväisesti.


title: Shapefile

text: Nimestään huolimatta Shapefilen sisältämä data ei koostu vain yhdestä ainoasta tiedostosta, vaan vaatii ainakin kaksi muuta tiedostoa mm. alueisiin liittyvän oheistiedon tallentamiseen (tietokanta). Varsinainen geometriatieto on kuitenkin codice_1-tiedostossa.


title: Shapefile

text: Vaikka shapfile-formaatilla on mahdollista tallentaa monen muotoista tietoa (alueet, viivat, pisteet), ei ole kuitenkaan suositeltavaa esittää erilaisia tietoja samassa tiedostossa, vaan luoda kullekin muodolle omat shapefilet.


title: La France insoumise

text: La France insoumise (FI, logossa esitettynä kreikkalaisella kirjaimella fii, φ; ”Alistumaton Ranska”) on ranskalainen puolue, jonka perusti europarlamentaarikko Jean-Luc Mélenchon 10. helmikuuta 2016.


title: La France insoumise

text: Puolue ajaa kuudennen tasavallan perustamista ja uutta perustuslakia. Mélenchon oli ehdolla presidentiksi vuoden 2017 vaaleissa.


title: Väinö Lahti

text: Väinö Henrik Lahti (3. kesäkuuta 1901 Pyhäjärvi – 14. lokakuuta 1941 Sunajoki, Itä-Karjala) oli suomalainen maastohiihtäjä. Urheilu-urallaan hän edusti kotiseutunsa Pyhäjärven Ahjoa ja myöhemmin Oulun Pyrintöä.


title: Väinö Lahti

text: Metsätyönjohtajana ja poliisina siviiliurallaan toimineen Väinö Lahden hiihtäjänuran parhaat vuodet osuivat 1920-luvun lopulle. Hän saavutti SM-hiihtojen hopeaa 50 kilometrillä vuonna 1928. Hän oli sijoittunut jo vuonna 1926 SM-hiihdoissa viidenneksi niin 10 kuin 30 km:llä. Vuoden 1929 SM-hiihdoissa tuli vielä neljännet sijat niin 10 kuin 50 km:llä. Aikakauden suurhiihdoissa paras sijoitus oli Ounasvaaran hiihtojen viides sija vuonna 1927.


title: Cub Swanson

text: Kevin Luke Swanson (s. 2. marraskuuta 1983 Palm Springs, Kalifornia) on yhdysvaltalainen vapaaottelija, joka ottelee UFC:ssä höyhensarjassa.


title: Cub Swanson

text: Swanson syntyi ja kasvoi pääosin Palm Springsissä. Hänen isä oli amerikanruotsalainen ja äiti meksikolainen. Swansonilla on neljä sisarusta. Hänen isä kuoli kolme kuukautta sen jälkeen, kun Swanson oli syntynyt. Heidän äiti suri tapausta todella syvästi, jonka johdosta hän asui sisarustensa kanssa kaukaisen sukulaisen luona, kunnes heidän äiti oli voinut paremmin. Swanson kasvoi uskonnollisessa perheessä ja vietti lapsena aikaa käyden kirkossa. Hän kävi koulua kotona lapsena, kunnes 14-vuotiaana hänen vanhempinaan olleet sukulaisperhe erosivat ja Swanson palasi äitinsä luokse. Hän kävi Cathedral City High Schoolissa, jonka aikana Swanson alkoi viettämään aikaa katujengien kanssa ja joutui tämän johdosta tappeluihin. Hän joutui teini-ikäisenä nuorisovankilaan jäädessään kiinni varkaudesta. Swanson pääsi vapaaksi 17-vuotiaana ja 19-vuotiaana hän työskenteli CP-vammaisten lasten kanssa. Hän harjoitteli samalla brasilialaista jujutsua ja sai myöhemmin kutsun seuraamaan vapaaottelua King of the Cage tapahtumaan, joka sai hänet kiinnostumaan vapaaottelusta.


title: Cub Swanson

text: Swanson aloitti vapaaottelemisen Total Combat promootiossa Meksikossa. Hänen ensimmäinen ottelu oli Shannon Gugertya vastaan 25. heinäkuuta 2004, jonka Swanson hävisi 15 sekunnissa takakuristuksella. Hän otteli perään toisen ottelunsa lokakuussa Joe Moralesia vastaan, jonka Swanson voitti Moralesin luovutettua Swansonin lyönneistä kahden minuutin jälkeen ensimmäistä erää. Swanson otteli kolmannen ottelunsa Total Combatissa Martin Bautistaa vastaan tammikuussa 2005. Swanson voitti takakuristuksella toisessa erässä.


title: Cub Swanson

text: Swanson siirtyi King of the Cageen ja otteli ensimmäisen kerran 5. elokuuta 2005. Hän voitti Armando Sanchezin ensimmäisessä erässä, joka luovutti Swansonin lyönneistä. Toisessa kamppailussaan Swanson kohtasi Mike Coreyn, joka oli ennen ottelua 2–0 tilastolla vapaaottelussa. Swanson voitti kamppailun teknisellä tyrmäyksellä, kun lääkäri päätti keskeyttää kamppailun. Swanson otteli vuoden 2005 puolella vielä yhden ottelun joulukuussa Fernando Arreolaa vastaan. Hän voitti kamppailun jälleen lyönnein, joka johti luovutusvoittoon.


title: Cub Swanson

text: Maaliskuussa 2006 Swanson kohtasi toisen kerran Shannon Gugertyn Total Combatissa ja voitti kaksikon uusintaottelun teknisellä tyrmäyksellä. Swanson palasi yhden ottelun jälkeen King of the Cageen ja jatkoi voittokulkuaan. Elokuussa Swanson päätti siirtyä painoluokkaa alemmaksi oteltuaan sitä ennen kevytsarjassa seitsemän ottelua tilastolla 6–1. Hän kohtasi Richard Montanon, jonka Swanson voitti kaksi erää kestäneen kamppailun tuomariäänin. Swanson otteli lokakuussa Charlie Valenciaa vastaan, joka oli sitä ennen otellut King of the Cagen kääpiösarjan mestaruudesta Urijah Faberia vastaan. Swanson voitti teknisellä tyrmäyksellä ensimmäisen erän lopussa.


title: Cub Swanson

text: WEC:ssä Swanson otteli ensikerran Tommy Leetä vastaan 24. maaliskuuta 2007. Hän voitti kamppailun giljotiinikuristuksella ensimmäisessä erässä. Kesäkuussa Swanson kohtasi Micah Millerin, joka ei ollut hävinnyt yhtään ottelua yhdeksästä vapaaottelustaan. Swanson voitti ottelun tuomariäänin. Joulukuussa Swanson kärsi WEC:ssä ensimmäisen tappionsa entiselle UFC:n kevytsarjan mestarille Jens Pulverille giljotiinikuristuksella.


title: Cub Swanson

text: 2008 Swanson otteli yhden kamppailun IFBL:ssä Donny Walkeria vastaan, jonka hän voitti takakuristuksella. Swanson palasi WEC:ssä voittokantaan, kun hän voitti Hiroyuki Takayan tuomariäänin. Kamppailu palkittiin WEC 37 -tapahtuman Illan kamppailuna.


title: Cub Swanson

text: Kesäkuussa 2009 Swanson otteli José Aldoa vastaan höyhensarjan mestaruuden haastajan paikasta. Voittaja kohtaisi mestarina olleen Mike Brownin. Swanson hävisi kamppailun kahdeksassa sekunnissa teknisellä tyrmäyksellä, kun Aldo osui Swansonia hyppypolvipotkulla päähän. Swanson palasi takaisin ottelemaan marraskuussa ja voitti John Franchin giljotiinikuristuksella. Ottelu palkittiin WEC 44 -tapahtuman Illan kamppailuna.


title: Cub Swanson

text: Swanson siirtyi UFC:hen, kun 28. lokakuuta 2010 WEC yhdistyi UFC:n kanssa ja oston myötä kaikki WEC:n ottelijat siirtyivät UFC:hen. Swanson otteli ensi kerran UFC:ssä 12. marraskuuta 2011 Ricardo Lamasia vastaan. Hän hävisi kamppailun luovutuksella toisessa erässä.


title: Cub Swanson

text: 2012 Swanson otteli kolmesti ja voitti kaikki ottelunsa tyrmäyksellä. Ensimmäisenä hän voitti George Roopin tammikuussa käydyssä ottelussa. Kesäkuussa Swanson kohtasi Ross Pearsonin, jonka hän voitti myös teknisellä tyrmäyksellä toisessa erässä. Swanson palkittiin voitosta Illan tyrmäys bonuksella. Syyskuussa hän puolestaan voitti Charles Oliveiran ensimmäisessä erässä. Oliveira painoi ennen ottelua sallitun painorajan yli, jonka myötä ottelulla ei ollut virallista painoluokkaa.


title: Cub Swanson

text: 2013 Swanson jatkoi voittoputkeaan ensin helmikuussa Dustin Poirieria vastaan hän voitti tuomariäänin (29–28, 30–27, 30–27) ja sen jälkeen heinäkuussa Swanson voitti Dennis Siverin tyrmäyksellä kolmannessa erässä. Hänet palkittiin toisen kerran urallaan Illan tyrmäys bonuksella.


title: Cub Swanson

text: UFC


title: Cub Swanson

text: WEC


title: Piraattikirje

text: Piraattikirje on tekijänoikeuden loukkauksesta lähetettävä huomautus, joka saattaa sisältää maksuvaateen. Tekijänoikeuksien haltijoita edustavat asianajotoimisto käyttävät Suomessa piraattikirjeistä nimeä tekijänoikeuskirje.


title: Piraattikirje

text: Vertaisverkkojen dataliikennettä seuraavat valvontayritykset keräävät elokuvia luvattomasti lataavien sekä jakavien henkilöiden IP-osoitteita. Valvontayrityksen kanssa yhteistyössä toimiva lakitoimisto lähettää kerätyn datan perusteella markkinaoikeuteen tietopyynnön, jossa vaaditaan operaattoria luovuttamaan IP-osoitteiden haltijoiden yhteystiedot. IP-osoitteiden hankkimisen markkinaoikeudelta mahdollistava tietopyyntö perustuu vuonna 2006 tehtyyn lakimuutokseen, jonka taustalla on EU-direktiivi. Suomessa toimiva lakitoimisto lähettää tekijänoikeuksia loukanneen IP-osoitteen omistajalle niin kutsutun piraattikirjeen, jossa vaaditaan sopimaan asiat tekijänoikeuksien haltijoiden kanssa maksamalla jaettujen tiedostojen määrästä riippuen 600–3000 euron hyvitys- ja korvausmaksu. Lakitoimistolla ei ole oikeutta sakottaa suomalaisia tekijänoikeuksien loukkauksesta, joten piraattikirjeet sisältävät yleensä uhkauksen oikeudenkäynnistä, jos sovittelutarjoukseen ei suostuta eräpäivään mennessä. Suomessa piraattikirjeitä lähetti pitkään vain Tekijänoikeuden tiedotus- ja valvontakeskus, mutta vuonna 2014 myös lakitoimisto Hedman Partners alkoi lähettää piraattikirjeitä. Sittemmin piraattikirjeitä ovat alkaneet lähettäneet Tekijänoikeusturva TOT, Adultia ja tanskalainen Njord. Näistä Adultia on erikoistunut pornoon, mutta myös Hedman Partners lähetti alkuun piraattikirjeitä pornoa vertaisverkossa jakaneille." Piraattikirjeitä saaneita on erikoistunut edustamaan Turre Legal.


title: Piraattikirje

text: Markkinaoikeudelta saatetaan pyytää kerralla jopa tuhansien IP-osoitteiden tiedot, joten niiden luovuttamisessa saattaa käydä virheitä. Tietopyyntöjen suuren määrän vuoksi markkinaoikeuden voi olla hankala määrittää, täyttyykö tekijänoikeuslaissa (60 a § – Yhteystietojen luovuttaminen) tarkoitettu "merkittävä jakaminen" jokaisen pyydetyn IP-osoitteen kohdalla. Piraattikirjeet lähetetään toisinaan pyyntöhetken IP-osoitteen perusteella, jotka eivät aina vastaa epäillyn tekijänoikeuden loukkauksen omistajan IP-osoitetta. Piraattikirjeen saaneen voi olla hankala saada tietoa sen todenperäisyydestä, sillä operaattorit eivät välttämättä luovuta tietoa siitä, kuuluuko piraattikirjeessä todisteena mainittu IP-osoite todella väitetylle henkilölle. Euroopan unionin tuomioistuimen syyskuussa 2016 tekemän ratkaisun mukaan IP-osoitteen omistaminen ei yksinään riitä osoittamaan syyllisyyttä rikokseen.


title: Piraattikirje

text: Ensimmäisestä Suomessa oikeuteen menneestä tapauksesta tuli tuomio 2016, jolloin tekijänoikeuksia loukannut tuomittiin maksamaan 600 euroa korvauksia ja 32 362 euroa oikeudenkäyntikuluja "Black Sails" -sarjan kymmenen jakson ja "Tanssi haudoilla" -elokuvan levittämisestä. Elokuvayhtiöt Scanbox ja Starz vaativat teosten levittämisestä aluksi 8 500 euroa korvauksia, mutta markkinaoikeus kohtuullisti summaa. Se piti kohtuullisena hyvityssummana elokuvateoksen osalta 100 euroa ja televisiosarjan yhden jakson osalta 50 euroa. Markkinaoikeuden päätös perustui vain syytetyn todennäköiseen syyllisyyteen, sillä piraattikirjeen tapaisessa riita-asiassa ei vaadita täysin aukottomia todisteita.


title: Piraattikirje

text: Helmikuun 2017 alussa markkinaoikeus antoi vapauttavan päätöksen oikeuteen edenneestä piraattikirjetapauksesta ja tuomitsi Hedman Partnersin edustaman elokuvayhtiön maksamaan 28 000 euroa vastapuolen oikeudenkäyntikuluja. Kantaja ei onnistunut esittämään riittävän vahvaa näyttöä, että syytetty IP-osoitteen omistaja olisi henkilökohtaisesti ladannut väitetyt jaksot ja käyttänyt väitettyä Transmission-ohjelmaa. Syytetty käytti tekohetkellä avointa WLAN-verkkoa, johon kuka tahansa saattoi liittyä jopa 300 metrin etäisyydeltä. Kantaja oli vaatinut tapauksessa korvauksia 750 euroa televisiosarjan jaksoa kohti ja 1 000 euroa yhdestä elokuvasta. Myöhemmin helmikuussa 2017 elokuvayhtiö Scanbox A/S luopui kanteestaan lähes identtisessä tapauksessa ja suostui maksamaan vastapuolen oikeudenkäyntikulut. Tuolloin väitetysti vuosina 2014–2016 tekijänoikeuden suojaamaa materiaalia internetissä jakanut 50-vuotias mies oli oleskellut valtaosan väitetyn rikoksen tapahtuma-ajasta pois kotoaan, jossa oli ollut avoin WLAN-verkko.


title: Piraattikirje

text: Valtaosa markkinaoikeuteen vireille laitetuista hyvityskanteista on sovittu oikeuden ulkopuolella.


title: Piraattikirje

text: Piraattikirjeitä on kutsuttu myös kiristyskirjeiksi, sillä niissä uhataan oikeuskanteen nostamisella, jos vaadittua maksua ei makseta. Piraattipuolueen aktiivi Janne Paalijärven mukaan piraattikirjebisnes perustuu siihen, että ”harva kehtaa myöntää katsovansa pornoa ja maksaa mieluummin satojen eurojen suojelurahat.” Piraattikirjeoikeudenkäynneissä liikkuu paljon rahaa, joten oikeudenkäynneissä eri puolilla olevilla asianajotoimistoilla on internetissä epäilty olevan sopimus voittojen jakamisesta. Electronic Frontier Finlandin puheenjohtaja Timo Karjalaisen mukaan piraattikirjeet kohtelevat kaikkia vertaisverkossa toimiva suurina levittäjinä, vaikka suurin osa niiden käyttäjistä lähinnä lataa tiedostoja itselleen ja tulee samalla vertaisverkon rakenteen takia levittäneeksi niitä eteenpäin. Hänen mukaansa tekijänoikeuksien haltijat liioittelevat säännöllisesti piraattien tekemiä rikkomuksia markkinaoikeudelle saadakseen liittymänhaltijoiden tiedot markkinaoikeudelta.


title: Piraattikirje

text: Vuoden 2017 alussa opetus- ja kulttuuriministeriö julkaisi verkkosivuilleen piraattikirjeistä kertovan lyhyen UKK-osion ja perusti asiaa tutkivan työryhmän, sillä sen mukaan kuluttajien oikeusturva ei toteutunut. Piraattikirjeissä annettiin OKM:n mukaan usein käsitys, että epäillyn syyllisyys oli jo todistettu.


title: Piraattikirje

text: Suomen lisäksi piraattikirjeitä on lähetetty muun Tanskassa, Ruotsissa, Norjassa, Saksassa, Kanadassa ja Yhdysvalloissa. Scanboxin toimitusjohtaja Torben Thorup Jørgensenin mukaan piraattikirjeiden lähettäminen aloitettiin Saksassa 2011–2012. Hedman Partnersin lakimies Joni Hatanmaan mukaan Saksassa vertaisverkkojen kautta tapahtuvan piratismin määrä on vähentynyt 2000-luvun huippuvuosista piraattikirjeiden ja niiden pelotteena toimivien oikeudenkäyntien takia. Ruotsissa piraattikirjeitä lähettäneet Scanboxin yhteiskumppani Gothia joutui lopettamaan toimintansa 2016 julkisen painostuksen ja lakimiestensä saamien tappouhkausten takia.


title: Piraattikirje

text: Ranskassa HADOPI-virasto on lähettänyt vuodesta 2010 alkaen tekijänoikeuksia loukanneille varoituskirjeitä. Kolmannen varoituskirjeen jälkeen voidaan harkita teknisiä rajoituksia, joista ankarin on verkkoyhteyden katkaiseminen. Vuoden 2011 aikana vertaisverkkopiratismi väheni Ranskassa tutkimuksesta riippuen 43–66 prosenttia. Ranskassa tehdyn tutkimuksen mukaan 95 prosenttia ensimmäisen varoituskirjeen saajista lopettaa laittoman lataamisen ja jakamisen.


title: Piraattikirje

text: Yhdysvalloissa monet suuret internet-palveluntarjoajat alkoivat vuonna 2013 lähettää varoituskirjeitä tekijänoikeuksia loukanneille. Kuuden varoituskirjeen jälkeen tekijänoikeuksia loukanneille saattoi tulla konkreettisia seurauksia, kuten verkkoyhteyden väliaikainen katkaiseminen. Center for Copyright Information lopetti varoituskirjeiden lähettämisen vuoden 2017 alussa.


title: Piraattikirje

text: Britanniassa otettiin vuoden 2017 alussa käyttöön operaattorien lähettämät piraattikirjeet, joiden avulla tekijänoikeuksia loukanneita valistetaan tekojensa seurauksista. Mikäli tekijänoikeuksien loukkaaminen jatkuu, uusi kirje lähetetään 20 päivän kuluttua. Näihin kirjeisiin ei kuitenkaan sisälly uhkaa rangaistuksesta, jos kirjeen saanut ei lopeta tekijänoikeuksien loukkaamista.


title: Veikko Merenmies

text: Maunu Veikko Merenmies (alk.Sjöman vuoteen 1935, 17. syyskuuta 1907 Marttila – 31. lokakuuta 1941 Segeza) oli suomalainen pituushyppääjä ja kolmiloikkaaja. Hän edusti urallaan Turun Urheiluliittoa, Valkeakosken Hakaa ja Myllykosken Kilpa-Veikkoja.